Bizimodu Jasangarrietarako HERRI-AUZITEGIko deialdia - Ingeniería Sin Fronteras\nBi urte pasa dira jada Desazkunde eta Bizi Onen sarea osatzen dugun taldeok elkar-lanean jardunez eta antolatuz TIPI-TAPA bagoaz, Bizimodu Jasangarrietarantz abian jarri genuenetik eta dagoeneko iritsi da denbora luzez itxaron dugun data. Indarrez eta gogotsu heltzen diogu hurrengo erronkari: Bizimodu Jasangarrietarako eskubideen urraketak salatu eta hauen inguruan dagoen inpunitatea azaleratu dezagun!\nOtsailaren 23an ostirala, eta 24an, larunbata, Bidebarrietako ekitaldi aretoan ikusiko dugu elkar (Bidebarrieta Kalea 4, Bilbo). Egitaraua ikusi eta izena-eman.\nGure erakundeetatik Bizimodu Jasangarrietarako Herri-Auzitegira gonbidatu nahi zaituztegu. Ekitaldi honetan kanpainan zehar egindako topaketa desberdinetan landu diren ardatzak jorratuko dira, eta honako eskubide hauen urraketa salatuko da:\nLurralderako eta elikadura-burujabetzarako eskubidea\nBizi-maila duin baterako eskubidea\nEnergiarako sarbide justu eta jasangarrirako, eta energia-burujabetzarako eskubidea\nZaintzarako eskubidea. Zaintza-sistema justu, parekide eta erantzunkideak\nZer da Herri-Auzitegi bat?\nHerri-auzitegiak giza eskubideen hainbat urraketen ikusezintasunari aurre egiteko eta urraketen inpunitatea agerian uzteko xedea duten gizarte zibileko erakundeen estrategia bat dira. Gizarte-kontzientzia pizten duten erreparazio-ekitaldiak dira, gertatu zena urraketa pairatu zuten pertsonen ahotsetan azaleratuz, eta sarri hauentzako ahalduntzerako-ekintza ere bilakatuz. Horrez gain, azpimarratu behar da herri-auzitegiek interes gutxi zuten erakunde edo instituzioak gizarte-eztabaidan inplikatzeko estrategia esanguratsu gisa funtzionatu dutela, bai eta justiziarako eskubidea bermatzen duten pertsona eta erakundeentzako ariketa pedagogiko gisa ere.\nTresna gisa honakoa ahalbidetzen digu:\nBorroka anitzak eskubideen ikuspegitik lantzea (eragite-tresna)\nGiza eskubideen urraketak ikusaraztea\nNazioarteko marko batean hainbat borroka artikulatzea (ikuspegi globala eta tokian tokikoa)\nLegeen definizio eta aplikazioa arautzen duen sistema politiko eta judiziala salatzea\nEkintza politikoaren bitartez, tartean dauden kolektiboen ahalduntzea bultzatzea\nEskubideen bortxaketa pairatu duten pertsonei aitortza sinbolikoa egitea\nDesazkunde eta Bizi Onen sareak, herritarren behar eta interesen arabera artikulatutako jendarte bat eraikitzeko proposamenak garatu eta ikustarazteko helburua duen prozesu bat (ikusi PDF) abian jarri zuen. Gisa honetako auzitegiak giza eskubideen urraketen ikusezintasunari aurre egiteko helburua duen jendarte zibileko erakundeen estrategia gisa ulertzen ditugu. Kasu zehatz honetan, mundu osoan bizimodu jasangarria izateko eskubidearekin lotutako urraketen inpunitatea nabarmendu eta salatu nahi dugu.\nNabarmendu nahi diren alderdiak:\nGiza eskubideen urraketaren ikuspegia ardatz desberdinetan\nErakundeak eskubideen urraketagatik salatzea\nSarean lan egitearen eta kolektibo/borrokak artikulatzearen alde apustu egitea\nKasuak eta, batez ere, testigantzak kontu eta sentsibilitate handiz lantzea\nAdierazpen artistikoak (antzerkia, erakusketak, kaleko ekintzak…) txertatzea\nLa entrada Bizimodu Jasangarrietarako HERRI-AUZITEGIko deialdia aparece primero en ISF Euskadi.


Ilbehera txikia – Portzelanazko belarritakoak – Goierriko Azoka\nHasieraBertan ekoitziaIlbehera txikia – Portzelanazko belarritakoak\nIlbehera txikia – Portzelanazko belarritakoak\nIlbeheraren modelo hau txikia da, erosoa eta arina. Kolore zuriak aurpegia alaitu eta argitasuna emango dizu jantzi bezain laster. Gainazalean duen esmalte geruzak distira sotila ematen dio belarritakoari, izpiak islatuz. Forma sinplea du eta edozein jantzirekin ondo konbinatzeaz gain, look-ari ukitu berezia gehitzen dio.\nIlbehera txikia – Portzelanazko belarritakoak quantity\nEclipse mediano – Pendientes de porcelana


Data: 08 Ekaina 2021 .\nARGAZKIAK IKUSTEKO :https://flic.kr/s/aHsmW4n6ve\nEkainaren 19an ibilaldi berezia egingo dugu, garai batean egiten zen Azpeititik Urbia eta Arantzazurako irteera berreskuratuko baitugu. Goizeko 6:00etan aterako gara herritik, eta 18:00ak ingurutan aurreikusten dugu itzulerako autobusa hartzea Arantzazun. Tartean, 40 kilometro eta kontutan hartzeko desnibela. Ibilaldian izena ematea nahitaezkoa da, eta hemen bertan egin dezakezue.\nIrteera: 06:00etan Herriko Plazan.\nOrdaina: 5€ autobusean bertan.\nCovidak eragindako osasun egoera dela eta, kirol ekintzetan beharrezko diren protokoloak jarraitu beharko dira. Gehienez 6 laguneko taldeak antolatuko dira irteera puntuan. Norbaitek izena eman eta irteera egunean sintomarik balu, etxean gelditu beharko du.\nIzen ematea (Ekainak 17, ostegun gaueko 21:00 arte):\nAukeratu ibilaldi bat\nHerniora irteera (oinez) Herniora irteera (autobusez)\nIrakurri eta onartu baldintzak:\nIrteerak Lagun Onak MB elkarteak antolatu arren, irteeran gerta ditezkeen istripuen arduradun ez da elkartea izango.\nMendi zale bazara, federatuta egotea komeni zaizu. Beste zenbait abantailez gain, edozein istriputan babestuta egongo zara.


Jaurlaritzak Agirreren Gobernuaren 75. urteurrena ospatuko du\nGobernu Kontseilua Gernikako Juntetxean bilduko da 1936ko urriaren 7an lehenengo Jaurlaritza osatu zela oroitzeko.\nEusko Jaurlaritzaren Gobernu Kontseiluak aparteko bilera egingo du gau Gernikako Juntetxean lehenengo Autonomia Estatutuak eta Agirreren Jaurlaritzak 75 urte beteko dituela ospatzeko.\nJaurlaritzak azaldu duenez, asteroko bilera ostiralera mugitu dute urriaren 7an izan dadin, orduan hartu baitzuen kargua Agirre lehendakariak.\n1936ko urriaren 7an osatu zen lehenengo Behin behineko Eusko Jaurlaritza hura izan zen Euskadiren eta autogobernuaren lehenengo adierazpide modernoa. Frankismoaren aurrean demokrazia babesten zuten alderdien akordioari esker sortu zen.\n1936ko gerra hasi eta hiru hilabetera egin zuten bat lehenengo aldiz, Madrilgo Gorteetan Autonomia Estatutua onartzeko lehenengo eta sei egunera koalizio gobernu bat osatzeko. EAJk, PSOEk, EAE-ANVk, Izquierda Republicanak, Union Republikanak eta Alderdi Komunistak egin zuten bat.\nHiru politikari nagusik lortu zuten II. Errepublikan abertzaleen aldarrikapen nagusia zena egi bihurtzea: Indalecio Prieto ministro sozialistak, Manuel de Irujo diputatu jeltzaleak eta Jose Antonio Agirre lehenengo lehendakariak. 32 urterekin izendatu zuten lehendakari gaurko egunez duela 75 urte eta okupatu gabe zeuden udalerrietako alkate eta zinegotzi ia guztien babesa jaso zuen.\nLehenengo Jaurlaritza haren batez besteko adina 37 urtekoa zen eta hamaika kideetako 3k soilik zituzten 40 urte baino gehiago.\nAbertzaleen, errepublikanoen, komunisten eta tradizionalisten batasun hark 8 hilabete iraun zuen. Aparteko egoera batean egin zen Estatutua eta 1933koa eta 1979koa baino mugatuagoa bazen ere, Jose Antonio Agirreren Jaurlaritzak Armada, moneta, unibertsitatea eta Ertzaintza izan zituen.\nEuskal sistema demokratikoaren defentsak 7.000 hildako utzi zituen, 6.000 fusilatu, 45.000 preso eta 150.000 herbesteratu.\nEusko Jaurlaritza eredugarria izan zen Europa osoan askatasunaren defentsagatik eta gerra egoeran egin zuen giza kudeaketagatik.\nInformazio gehiago:Eitb: Jaurlaritzak Agirreren Gobernuaren 75. urteurrena ospatuko du


Fermin Lazkanok hirugarren egin du Gipuzkoako Longboard Txapelketan - Orio - Karkara.eus\nFermin Lazkanok hirugarren egin du Gipuzkoako Longboard Txapelketan\nIñigo Gaiton 2021-10-25 15:21\n48 urterekin lortu du Lazkanok podiumean sartzea, atzo Zurriolan jokatutako surf txapelketan.\nModalitate desberdinetako Gipuzkoako surf txapelketak jokatu ziren atzo eta herenegun Donostiako Zurriola hondartzan. Fermin Lazkano longboardarekin (taula luzearekin) ibili zen lehian, eta hirugarren eginda itzuli zen etxera.\nSurflariak azaldu duenez, finalaurreko txandan "oso gustura" ibili zen surfean, eta aurrena eginda lortu zuen finalerako txartela: "Borobil atera zitzaizkidan gauzak. Hang ten (maniobra zailenetakoa) bat ere egin nuen olatu batean. Baldintza politak izan genituen lehen txandan: metro erdiko olatu luze antzerakoak, eta hegoko haize leuna".\nFinalean, ordea, ez zen nahi bezala moldatu. "Baldintza zailagoak izan genituen, baina hori ez da aitzakia, partaide guztientzako igualak izan zirelako. Besteak ondo ari zirela ikusita, urduri jartzen hasi nintzen, eta horrek erabaki txarrak hartzera bultzatu ninduen. Olatuak ez nituen ondo aukeratu", azaldu du.\nAzken txandan bere surf onena erakutsi ez izanaren "pena" geratu zitzaion Lazkanori, baina kontentu da emaitzarekin: "48 urte ditudala kontuan izanik, ez dago gaizki... kar kar kar".\nEuskal Herrian jokatu duen lehen txapelketa ofiziala izan da hau surflariarentzat. Aurretik, duela bi urte, Salinasen (Asturias, Espainia) ere parte hartu zuen beste lehiaketa batean, eta han ere lortu zuen podiumean sartzea.


Hiria GUZTIAK __ALMERIA__ CABO DE GATA __CADIZ__ SAN ROQUE __CEUTA__ CEUTA __MADRID__ MADRID __MALAGA__ BENALMADENA CAMPANILLAS CARTAMA CASABERMEJA COLMENAR ESTEPONA MALAGA MARBELLA RINCON DE LA VICTORIA TORREMOLINOS\nGUZTIAK __ALMERIA__ CABO DE GATA __CADIZ__ SAN ROQUE __CEUTA__ CEUTA __MADRID__ MADRID __MALAGA__ BENALMADENA CAMPANILLAS CARTAMA CASABERMEJA COLMENAR ESTEPONA MALAGA MARBELLA RINCON DE LA VICTORIA TORREMOLINOS\nMerkataritza-lokala - Marbella\nLursaila - Benalmadena (Santangelo Norte)\nOrubea - Malaga (El Molinillo-Capuchinos)\npisu - Malaga (Carlos de haya)\nBiko errimaduna - Cartama (ATALAYA DE CÁRTAMA)\napartamentua - San Roque (Sotogrande alto)\n126.000 € - 550 €/hilabetea\nMerkataritza-lokala - Malaga (El Molinillo-Capuchinos)\npisu - Malaga (Ensanche del Centro-Puerto)\nTrastelekua - Malaga (El Molinillo-Capuchinos) .\npisu - Malaga (El Molinillo-Capuchinos) , Eraikitako azalera 80m2, 2 Gelak, 1 bainugelak, Igogailua, Kanpoko guztia.\npisu - Malaga (Perchel Sur - El Bulto) , Eraikitako azalera 77m2, 6m2, 3 Gelak, 1 bainugelak,...\npisu - Malaga (Centro) , Eraikitako azalera 68m2, 2 Gelak, 1 bainugelak, Igogailua, Kanpoko guztia.\nSalmenta 105.000 € - Eskualdatzea 189.000 €\nMerkataritza-lokala - Marbella , Eraikitako azalera 400m2, 1150m2, 700m2, Kanpoko guztia.\npisu - Malaga , Eraikitako azalera 80m2, 2 Gelak, 1 bainugelak, Igogailua.\npisu - Malaga (Centro Historico) , Eraikitako azalera 99m2, 3 Gelak, 1 bainugelak, Igogailua.\nMerkataritza-lokala - Malaga (El Molinillo-Capuchinos) , Eraikitako azalera 75m2, 1 bainugelak, Kanpoko guztia.\natico-a - Malaga (El Ejido-La Merced-La Victoria) , Eraikitako azalera 57m2, 1 Habitacion , 1 bainugelak, Itsasora...\nLursaila - Benalmadena (Santangelo Norte) , Eraikitako azalera 130m2, 546m2, Itsasora distantzia 2 Km..\npisu - Estepona (Paseo Marítimo) , Eraikitako azalera 83m2, 2 Gelak, 1 bainugelak, Igogailua.\nSalmenta 136.500 €\nBulegoa - Benalmadena (Arroyo de la miel) , Eraikitako azalera 167m2, 20m2, 1 bainugelak, Igogailua,...


maiatza 2015 - ARGIAren barrenak\nGipuzkoako Ahaldun Nagusi izateko EAJ eta EH Bilduren hautagai Markel Olano eta Xabier Olanoren arteko lehen aurrez aurrekoa egingo du ARGIAk. Ordubeteko ikusentzunezkoa izango da eta Xabier Letonak gidatuko du. Maiatzaren 11n izango da ikusgai, 21:00etatik aurrera, www.argia.eus-en. Galderaren bat bidali nahi izanez gero, #olanotarrak traola erabili. Asteazkenean 12:00etan grabatuko dugu. #olanotarrak Tweets//...


CIC energiGUNEk lan-mundurako betetzen duen zubi izaera aurkeztu du LH/Parke Foroan | CIC energiGUNE\nCIC energiGUNEk lan-mundurako betetzen duen zubi izaera aurkeztu du LH/Parke Foroan\nCIC energiGUNEko Pertsonen Sailak, ikasleekin lan egiteko metodo propio bat du, ikasketen eta lan-esparruaren arteko “zubi” bat sortzen laguntzen duena. Horren bidez, ikertzaileek sortutako “proiektu” espezifikoak ematen dira, praktiketako ikasleek zuzenean eta benetan egiazta ditzaten jarduera-eremu jakin batean izan ditzaketen beharrak.\nCIC energiGUNEk, baterietan, energia termikoko soluzioetan eta hidrogenoan erreferentea eta Basque Research & Technology Alliance-BRTAko kidea den euskal ikerketa-zentroak, mundu akademikoaren eta lan-munduaren arteko "zubi" gisa egin duen apustu estrategikoa aurkeztu du LH/Parke 2021 Foroan (aurten mila ikaslek parte hartu dute modu birtualean). Ekitaldia Arantxa Tapia Eusko Jaurlaritzako Ekonomiaren Garapen, Iraunkortasun eta Ingurumen sailburuak inauguratu du, eta EAEko hiru parke teknologikoen ordezkari diren enpresekin online egindako mahai-inguru bat jaso du.\n“Lanbide Heziketako ikasleen integrazioa oso interesgarria da edozein ikerketa-zentrorentzat, haien trebetasun teknikoek eta prestakuntza praktikoak ezin hobeto osatzen dituztelako gainerako profil profesionalak”, nabarmendu du Asier Urzelaik, CIC energiGUNEko Pertsonen ataleko zuzendariak, eta ikasleak -eta batez ere neskak- “zientzia eta teknologia egitera” animatzeko baliatu du aurkezpen ekitaldia.\n“Ondo baino hobeto dakigu epe ertain eta luzerako ekosistema ikertzailearen oinarria etapa horietan argitzen dela, eta, horregatik, oso garrantzitsua iruditzen zaigu praktika soiletatik haratago doazen integrazio-programak izatea”, ziurtatu du Urzelaik, LHko ikasleek ekitaldiaren zuzeneko garapenean aurkeztutako zalantzei eta galderei erantzunez.\nHorrela, CIC energiGUNEk esparru akademikoen eta lan-arloen arteko harremanetarako programa propioa garatu du, ikasleei lanean aurki ditzaketen eta beraiengandik espero daitezkeen ezagupen zehatzak bideratzeko. “Gure ikertzaile-taldeak ikasleentzako proiektu espezifikoak prestatzen ditu, beren trebetasunak laneko errealitateari erabat lotutako ikuspegi batetik garatu eta jarduera-eremu bakoitzean eskatzen diren beharrak zuzenean egiazta ditzaten”, adierazi du Mercedes Ellacuriak Pertsonen Sailetik.\nEkimena zentroko profesional batek ikasle bakoitzari tutoretza aktiboa ematean datza. Horretarako, zeregin jakin batzuk zehazten dira eta etengabeko jarraipena egiten da, eta baita amaierako ebaluazioa ere. “Ikasleak sartzeko prozesua, CIC energiGUNErentzat eta ikasleentzat interesgarriak diren proiektuak definitzen dituen gure ikertzaile-taldetik abiatzen da”, Pertsonen Sailetik adierazi dutenez. “Proiektu horiek ikuspegi global eta estrategiko batetik aztertzen dira, eta interesa duten pertsonak bilatzeko egiten da lan, ikastetxeen bitartez, ikastetxe horiekin harreman estua izanik”.\nOrain arteko esperientziak erakusten duenez, ikastetxeek eta CIC energiGUNEk elkarrekiko interesa dute. Ikastetxeentzat, ikasleei lanbide-mundutik oso hurbil dagoen esperientzia eskaintzeko modu bat da, LP-FCT (Lantokiko prestakuntza) edo Prestakuntza Duala formulen bidez. CIC energiGUNErentzat talentua erakartzeko eta gizartearen benetako beharretara bideratutako prestakuntza sustatzeko modu bat da, eta LHko, unibertsitateko gradu edo masterreko profilentzako dago eskuragarri.\nLanbide Heziketaren kasu espezifikoan, zentroaren jarduerara gehien hurbiltzen diren heziketa-zikloak honako hauek dira, besteak beste: “Laborategiko Eragiketak”, “Kalitatearen Analisi eta Kontrolerako Laborategia” eta “Energia Eraginkortasuna eta Eguzki-energia Termikoa”. Hala ere, mikroinformatikako moduluetatik edo mantentze-lan elektronikoetatik datozen pertsonentzako lekua ere badago.\nHarreman-metodo horren aldeko apustua CIC energiGUNEren sorrerarekin hasi zen, “azken urteetan Lanbide Heziketara gehiago hurbildu garen arren”, esan dute. “Foro hau bezalako jarduerak eta ikasleekin izandako esperientzia nahikoak izan dira Lanbide Heziketako ikasleek gure gaitasun zientifikoak ondo osatzen dituzten ezagutza-kalitatea eta gauzatze praktikorako orientazioa dutela ikusteko”. Izan ere, praktikak amaitu ondoren horietako batzuk kontratatu egin ditugu, eta gaur egun zentroko plantillan daude.\nAzkenik, ikertzaileen ikuspegitik, guztiek azpimarratzen dute “aberasgarria dela haiekin eskuz esku lan egiten duten ikasleak izatea; izan ere, alde batetik, funtsezko laguntza dira beren lanarekin, eta, bestetik, askotan lortzen dute ikasleen ikerketarekiko interesa piztea, eta hori oso pozgarria da”.


HOBARIAK, EROSKETAK SUSTATU ETA FIDELIZATZEA XEDE\nMaiatzaren 10etik 31 bitartean, TXANDAk, Txantxiku Dendarixen Alkartiak kanpaina berri bat jarri du abian, oñatiarrei zuzenduta. Bertako saltokietan erosketak sustatu eta kontsumitzaileen fidelizatzea saritzea baitira martxan ezarri duen ekimen berriaren helburuak.\nAipaturiko aste horietan zehar, TXANDAko txartelarekin ordaintzen duzun erosketa bakoitzean 5 € (100 sari), 10 € (90 sari) edo 50 €ko (2 sari) hobariarekin egiteko aukera izango duzu. Guztira 1.500 € banatuko dira. TXANDA txartelarekin ordainketa egiten duzun unean bertan deskontatuko zaizkizu sari horiek.\nEkimen hau TXANDAk antolatu du, Oñatiko Udalaren eta Eusko Jaurlaritzaren Turismo, Merkataritza eta Kontsumo Sailaren laguntzarekin.\nGORA GURE HERRIKO KOMERTZIOA!\n#bizierosimaitatuoinati #oñatikodendak #dendatxikiakbizirik #herritikherriarentzat #txanda #oñati


XIX mendeko bi txanpon agertu dira San Martzialen - Bergara - Goiena.eus\nXIX mendeko bi txanpon agertu dira San Martzialen\nOihana Elortza 2007-07-06 11:05\nSan Martzialgo ermitaren atean agertu dira, sarrailaren ondoan. Hamar zentimoko txanponak dira, lehengo 'txakur handiak'.\nXIX. mendeko bi txanpon aurkitu dituzte San Martzialgo ermitan, bigarrena domekan, San Martzial egunean. Txanpon biak toki beran aurkitu dituzte, ermitaren ate nagusiaren sarrailaren ondoan.\nLehenengo txanpona duela hiru hilabete inguru topatu zuten. "Joan den udan ermitako atea apurtu zuten eta atea konpontzen ari ginela topatu genuen. Sarrailaren ondoan zegoen", dio Juan Kruz Mendizabalek, Santa Marinako parrokoak. "Ermitak leihatila bat du kanpotik barrua ikusteko. Leihatila horren beheko aldean itsulapiko antzerako bat egongo zen lehen, jendeak borondatea botatzeko. Txanpon horiek ere itsulapiko horretan sartu nahiko zituen norbaitek, baina deskuidoz, bitarteko bidea hartu eta sarrailaren ondoraino heldu dira", jarraitu du Mendizabalek. Bigarren txanpona domekan aurkitu zuten. "Istorio hori ari nintzaion kontatzen lagun bati eta non aurkitu genuen azaldu nionean, hara non agertu zen bigarren txanpona", azaldu du elizgizonak.\nAtea apurtu zutenean, konpontzea erabaki zuen Juan Kruz Mendizabalek. Gaztainazkoa da atea eta egindako kaltea handia zenez, garestia iruditu zitzaion konponketaren aurrekontua. "Horregatik pentsatu genuen auzolanean konpontzea apurtutakoa. Atearen sarraila nolakoa zen aztertzen hasi ginen, eta funtzionamendua deskubritzen genbiltzala ikusi genuen txanpon bat zegoela han. Bigarrena ere toki berean aurkitu dugu eta pentsatzen dugu pertsona berak botatakoak direla", dio Santa Marinako parrokoak. Txanpon biak gordeta ditu orain elizgizonak.\nAteari dagokionez, indartu eta babestu egin zuten. Sarraila eta giltza lehengoak jarri dituzte berriro. Ermitako giltza betiko tokian dago Askatzu baserrian.\nBi 'txakur handi'\nAurkitutako bi txanponak Alfontso XII erregearen sasoikoak dira, 1878 urtekoak. Hamar zentimokoak dira biak: garai bateko txakur handiak.\nNumismatikoki ze balore izan ditzaketen ere ikertu dute baina ez ei dute balio handirik: "ez dira ez urrezkoak ezta zilarrezkoak, kobrezkoak dira. Egun bost eta 10 euroren arteko balioa dute", dio Juan Kruz Mendizabalek. Bat bestea baino hondatuago egon arren, Mendizabalek uste du pertsona berak botako zituela txanponak ermitara.


Arrasateko Udalak herriko establezimenduak Covid-19aren aurrean beharrezko diren higiene eta babes neurrietara egokitzeko diru-laguntza lerroa jarri du abian — Arrasateko Udala\nArrasateko Udalak herriko establezimenduak Covid-19aren aurrean beharrezko diren higiene eta babes neurrietara egokitzeko diru-laguntza lerroa jarri du abian\nPrograma honekin Udalak 2020ko urtarrilaren 1etik aurrera eginiko material erosketak edo inbertsioak lagunduko ditu, gehienez, %50a finantzatuko du, 500€ arte enpresa edo elkarte bakoitzari.\nArrasateko Udalak herriko establezimenduak Covid-19aren aurrean beharrezko diren higiene eta babes neurrietara egokitzeko diru-laguntza lerroa jarri du abian. Laguntza hau #TxikiakegitengaituHaundi kanpainaren baitan kokatzen da eta Gipuzkoako Foru Aldundiak txikizkako merkataritza eta ostalaritza sektoreetako autonomo eta EPEen jarduera ekonomikoa bultzatzeko, eta COVID-19aren eragina minimizatzera Udalei bideratutako lerrotik finantzatuko da. Xehetasunak Maria Ubarretxena alkateak eta Imanol Lasa Garapen Ekonomikoa, Turismoa eta Landa Inguruneko Foru Diputatuak eskaini dituzte prentsa agerraldian. Bertan izan dira ere Ibai-Arte merkatari elkarteko ordezkariak.\nDiru-laguntza lerro honen helburua da COVID 19ko pandemiagatik beharrezkoak diren higiene edo eta babes neurri bereziak ezartzeko herriko saltokiek egin duten eta egingo dituzten material erosketak eta inbertsioak finantzatzea. Laguntzak euren zerbitzua emateko bezeroak aurrez-aurre artatzen duten establezimenduei zuzenduak daude, COVID 19ri lotutako alarma egoeran itxita egon direnak, edo eta zabalik egon direnak baina aurreko urteko epealdi berekoarekin alderatuta, gutxienez, %40ko fakturazio beherakada jasan dutenak.\nPrograma honek lagunduko ditu 2020ko urtarrilaren 1etik aurrera eginiko material erosketak edo inbertsioak. Gehienez, %50a finantzatuko du, 500€-ko mugarekin enpresa edo elkarte bakoitzagatik.\nEskaerak telematikoki izapidetu daitezke www.arrasate.eus -en edota BAZen. Eskaera epea irailaren 18etik urriaren 18ra artekoa izango da.\n"Ziurgabetasun egoera batean aurkitzen gara; covid-19aren inpaktu-mailak gidatuko du etorkizun hurbila eta prest agertu behar gara eskenatoki ezberdinetan. Hitz gakoa suspertzea da. Elkarrekin lan egin behar dugu enpresa txiki eta autonomoen konfiantza sustatzeko, tokiko kontsumoa bultzatzeko eta kalitatezko enplegua sortzeko, eta, gainera, Covid-19ak eragindako egoera honetatik ikasi behar dugu, gure eragile ekonomikoak hobeto babesteko. Bat eginik soilik egingo dugu aurrera" berretsi du Maria Ubarretxenak.\nImanol Lasa diputatuak, berriz, gogorarazi du merkataritza txikiak eta ostalaritzak Gipuzkoako ekonomian “pisu eta garrantzi handia” dutela: “Barne Produktu Gordinaren % 16a baino gehiago dira, zerbitzuetako enpleguan 40.000tik gora lanpostu sortzen dituzte, eta beste sektore batzuk dinamizatzeko gaitasun handia dute. Krisi bereziki gogorra ari dira pairatzen, ordea, eta errekuperazioa beste sektore batzuetan baino motelagoa izango da”. Hori horrela, ezinbestekotzat jo du epe motzean “arnasa eta babesa” ematea Covid-19ak gehien kaltetutako jarduerei, “enpleguari ahal den neurrian eutsiz”, eta baita ere, epe ertainean, “ekonomia ehunaren eraldaketa prozesua azkartzea, industriarena bereziki, lehiakortasuna eta ongizatea estuki lotuta baitaude”. Ildo horretan, adierazi du besteak beste Foru Aldundiak 75.000 euroko dirulaguntza eman diola Debagoieneko Mankomunitateari, Sustatu Debagoiena ekimena garatu dezan. “Oso garai gogorrak datoz. Eusteko unea da. Baina aurrera aterako gara, Gipuzkoak berezkoak dituen balioei helduta, elkarlanari eta elkartasunari, batik-bat”, amaitu du.\n#TxikiakEgitengaituHaundi kanpainaren baitan\nZuzeneko laguntza hau Arrasateko Udalak onartutako #TxikiakegitengaituHaundi salbuespenezko neurrien planaren barruan kokatzen da, koronabirusaren pandemiak eragindako krisiaren ondorioak arintzeko.\nKanpainak hiru lan-ildo ditu: 450.000 euroko kontsumo bonoak (300.000 euro finantzatzen ditu Udalak), zeinen bigarren sortaren salmenta jada abian den, bertako saltokietan kontsumitzeko sentsibilizazio kanpaina, eta itxita egon diren edo zerbitzu minimo bat eskaini duten 15 langile edo gutxiagoko enpresei 2020ko lehen sei hilabeteetako ur, zabor eta mahai eta aulkien tasak ez kobratzea. Orain, Udalak Covid-19aren aurrean segurtasun eta babeserako materialaren erosketa finantzatzeko laguntza lerroa gehitu du.


Ortuzarrek EAJ-PNVren aldeko botoa eskatu du Eibar Gipuzkoaren suspertze prozesurik ...\nOrtuzarrek EAJ-PNVren aldeko botoa eskatu du Eibar Gipuzkoaren suspertze prozesurik edo Euskadi proiektutik kanpo gera ez dadin\n20190518_Andoni Ortuzar. Eibar\nMitin Eibar. Josu Mendicute, Eider Mendoza, Markel Olano, Andoni Ortuzar\n“Apirilaren 28an 133 boto egon ziren gu eta sozialisten artean. Lortzeko moduko gauza da eta, gainera, desiragarria ere. Eibar ezin da geratu EAJk Gipuzkoan daraman suspertze prozesutik kanpo. Eibar ezin da geratu EAJk euskal erakunde guztietan bultzatzen duen ‘Euskadi proiektu’tik kanpo. EAJrekin Eibarrek etorkizun hobea izango du, Gipuzkoako Aldundiarekin eta Eusko Jaurlaritzarekin lerrokatuta egongo da. Bere interesen defentsa sendoa izango du Madrilen eta Bruselan. EAJ eredua da: euskaltasunaren defentsa, erakunde guztietan gurea defendatzea”. Hori izan da Andoni Ortuzar Euzkadi Buru Batzarreko presidenteak Eibarko herritarrei luzatu dien mezua EAJ-PNVk gaur arratsaldean Txaltxa Zelaian Unzaga Plaza aurrean egin duen ekitaldian. Mitin berean hitz egin dute Markel Olano diputatu nagusi eta berrautaketara aurkezten den hautagai jeltzaleak, Eider Mendoza Gipuzkoako Batzar Nagusietako presidenteak eta Eibarko alkategai jeltzale Josu Mendikutek. Denek nabarmendu dute ezinbestekoa dela Euskadiko hiritargoak maiatzaren 26an bozkatzea hurrengo lau urtetan zer herri, Herrialde eta Herri eredua nahi duen erabakitzeko. “Jokoan dugu gure seme eta alaben etorkizuna”, ohartarazi du Ortuzarrek.\nJeltzaleen buruak gogora ekarri du Gipuzkoako herrialde osoak azken lau urteotan bizi izan duen metamorfosia, EAJ-PNVk Eibarri datorren legealdian eman ahal dion aldaketa eta bultzada azaltzeko. “Baina gogoratu aurreko legealdian Gipuzkoa zelan geratu zen. Oker baino okerrago. Baina, zorionez, Gipuzkoak indarra hartu du berriz. Meritu handia dauka Markelek eta bere lantaldeak egin duten lanak. Desastretik etorkizunera. Zorionez, aldaketa eman da, errealitate bat da. Eta Gipuzkoako gizarteak eskertu egin dio”, baieztatu du abertzaleen liderrak. “Hiztegia ere aldatu duzue: Gipuzkoan gaur ez da zabor poltsez hitz egiten , baizik eta elektromugikortasunaz, 4.0 industriaz, zilarrezko ekonomiaz, gobernantza partekatuaz, gizarte zerbitzu aurreratuez”. Ortuzarrek jakin badaki Eibar, Gipuzkoa eta Euskadiren erronka handia zein den: kalitatezko enplegua. “Hori da herritarren arazorik handiena, eta esparru horretan ditugu herritarrak zain”, esan du. “Jakin badakigu udaletik oso zaila dela enplegu aukerak sortzea, baina hor sartzen da EAJ eredua, EAJren konpromisoa delako erakunde guztietan elkarlanean aritzea. Udaletik Eusko Jaurlaritzaraino eta berdin Aldundian, Madrilen eta Bruselan. Denok elkarrekin gehiago ahal dugu. Eibarrek betidanik izan duen bultzada industriala berreskuratu ahal dugu, aberastasuna sortu eta gero denontzako zerbitzu publiko eraginkor eta egokiak banatu. Elkarrekin bat egin dezakegu. Elkarrekin eraginkorragoak gara. Elkarrekin etorkizuna gurea da”, bermatu du Ortuzarrek.\nJosu Mendikute Eibarko alkatetzarako EAJ-PNVko hautagaiak hasiera eman dio gaurko ekitaldi politikoari; eta, berak nabarmendu duenez, Eibarren “aldaketa sakona” behar da. Mendikutek salatu du herriak bizi duen “larrialdi-egoera”; eta, horrexegatik, orain inoiz baino beharrezkoa da aldaketa hori Eibarren. “Eta, gainera, aldaketa hori inoiz baino eskuragarriagoa da. Kalean barrena ibiltzen ari gara eta ilusioa igartzen dugu. Batzuek ‘abanikoak’ oparitzen dituzte, baina Eibarrek ‘haize berriak’ behar ditu. Eta, hori EAJ-PNVk baino ez du ematen”, esan du.\nBere aldetik, Diputatu nagusirako hautagaiak, Markel Olanok, datozen Udal eta Foru Hauteskundeetan “gauza asko” daudela jokoan eta, beraz, herritarrek aukeratu egin beharko dutela “bi eszenatokiren artean”: “aurrera egiten jarraitzea, ala gelditzea; guztientzako ala gutxiengo batentzat gobernatzea; enplegua eta ongizatearen alde egiten jarraitzea, ala Gipuzkoako motorra itzaltzea. “Orain dela lau urte Gipuzkoak ezetz esan zion inposaketari. Denon artean gauza asko lortu ditugu legealdi honetan. Orain ezin dugu gure seme-alaben etorkizuna arriskuan jarri”, osatu du.\nEgungo diputatu nagusiak gogorarazi du zein egoeran zegoen lurraldea orain dela lau urte, “klima sozial kaltegarri batean murgildura, norabiderik gabe, krisialditik atera ezinda, enpresengandik eta gizartearengandik erabat urrundu ziren erakundeekin”. “Azken legealdian buelta eman diogu egoerarik, gobernatzeko modu berri batekin, gizarteari entzuten, gobernatzen dugun erakundeetan kudeaketa eragingor bat eginez. Ikusi besterik ez dago udal gobernuaren ardura dugun herrietan, kale eta auzoetan nabari da giro hori, guk guztiontzako gobernatzen dugulako”, aipatu du Olanok, eta eraldatze horren “erantzule nagusia” EAJ dela gogorarazi du.\n“Erakundeen arteko elkarlana” ere EAJren ereduaren balio nagusietako bat dela aipatu du diputatu nagusiak, baita ere. Horren lekuko, azpimarratu du Eibarko ospitalea egikaritzeko lankidetza hori “ezinbestekoa izan dela”. Osakidetzarekin izandako elkarlanaren ondorioz, gainera, ospitale berrian adineko pertsonen arreta sozio-sanitariorako gune berri bat irekiko dela jakinarazi du Olanok.\nEider Mendoza Batzar Nagusietarako EAJren Bidasoa-Oiartzungo zerrendaburuak gogorarazi du, “Garitano jaunari esaten genionean enpresak ixten ari zirela, langabezia hazten ari zela, eta ekimena hartzeko, berak erantzuten zuen planek ez zutela ezertarako balio. Entzungor egin zion gizarteari, eta porrot egin. Markel Olanok, aldiz, apustu garbia egin du arlo honetan, urtero 50 milioi euro bideratuz. Ez du bakarrik egin, gizartearekin esku hartuta baizik. Eta emaitzak hor daude. % 13tik % 7,9ra jaitsi da langabezia. Esportazioak, zerga bilketa eta per kapita errenta markak hausten ari dira”.\nAzpimarratu duenez, hori ez da egin “batzuen mesedetan bakarrik. Lurralde hau gero eta berdinagoa da, Suediaren pare dago horretan. Behartsuenen eta aberatsenen arteko diferentziak murrizten ari gara. EAJk ez du hori bakarrik egin. Herritarrekin batera eta beste eragileekin, eragile aktiboa izan da ekonomia egonkortzen, eta behar gehien dutenei inklusiorako tresnak ematen. Badakigu bakoitzak zer egin duen, iraganean eta horregatik konfiantza eskatzen dugu, herri hau aurrera ateratzeko”, amaitu du.\nJosu Mendikute Eibarko alkatetzarako EAJ-PNVko hautagaiak hasiera eman dio gaurko ekitaldi politikoari; eta, berak nabarmendu duenez, Eibarren “aldaketa sakona” behar da. Mendikutek adierazi duenez, orain inoiz baino beharrezkoa da aldaketa hori Eibarren. “Eta, gainera, aldaketa hori inoiz baino eskuragarriagoa da. Kalean barrena ibiltzen ari gara eta ilusioa igartzen dugu. Batzuek ‘abanikoak’ oparitzen dituzte, baina Eibarrek ‘haize berriak’ behar ditu. Eta, hori EAJ-PNVk baino ez du ematen”, esan du.


Abian da Elgoibarko Kirol Argazkien XVII. Lehiaketa - Elgoibarko Udala\nAbian da Elgoibarko Kirol Argazkien XVII. Lehiaketa\nLehiaketa interesa duen orori zuzenduta dago, haur, gazte zein nerabe, profesional edo zaletu orori, eta lanak azaroaren 26a bitarte aurkeztu ahal izango dira Olaizaga kiroldegian. Lehiaketaren gai nagusia kirola izango da, bere arlo zein modalitate guztietan.\nHorri jarraiki, gaurtik hasita eta azaroaren 26a arte, zabalik dago lehiaketa honetan parte hartzeko epea. Interesa duen orori dago zuzenduta, haur, gazte zein nerabe, profesional edo zaletu orori, eta gai nagusia, noski, kirola izango da, bere arlo zein modalitate guztietan.\nOinarrien inguruko informazio guztia www.elgoibar.eus webgunean dago ikusgai.


Aomori - Wikipedia, entziklopedia askea.\nAomori (japonieraz: 青森市, Aomori-shi?) Japoniako Honshu uharteko Tōhoku eskualdeko hiri bat da. Izen bereko prefeturako hiriburua da. 2014ko erroldaren arabera 291.307 biztanle ditu.\nAkihiko Onodera (en)\n40° 49′ 20″ N, 140° 44′ 51″ E / 40.8222°N,140.7475°E / 40.8222; 140.7475Koordenatuak: 40° 49′ 20″ N, 140° 44′ 51″ E / 40.8222°N,140.7475°E / 40.8222; 140.7475\nKuroishi (en) , Goshogawara (en) , Towada (en) , Hirakawa (en) , Shichinohe (en) , Fujisaki (en) , Itayanagi (en) , Hiranai (en) eta Yomogita (en)\n276.567 (2019ko ekainaren 1a)\n-11.081 (2019ko ekainaren 1a)/(2015)\nKecskemét, Pyeongtaek (en) , Dalian, Hsinchu konderria, Hakodate, Yakushima (en) eta Nakano\nAomori izenak "baso urdina" esan nahi du eta hiriaren ondoko muino batean zegoen baso txiki bati erreferentzia egiten omen dio.\nIngurunea Jōmon Aroan dagoeneko populatua izan zela erakutsi dute indusketa arkeologikoek. Sannai-Maruyama arkeologia eremuan k.a. 5.500 - 4.000 arteko aztarnak aurkitu dira.\nHeian Aroan Iparraldeko Fujiwara leinuaren lurraldea izan zen baina emishi jendeak populaturik zegoen. Kamakura Aroan Fujiwaratarren gainbehera etorri zen eta Tsugaru leinuak hartu zituen lurralde zabal hauek eta ondoan dagoen Namioka herrian gaztelua eraiki zuten. 1626an Moriyama Yashichirōk tsugarutarren aginduz herria sortu zuen eta Aomori izena eman zion, nahiz eta 1783 arte ez zen popularizatu izena.\n1872an Aomori eta Hakodate (Hokkaido) hirien arteko ferry zerbitzua ezarri zen eta 1891ean Tokiorekin lotuko zuen trenbidea iritsi zen. Garrantzi estrategikoa hartzen zihoanez 1898an hiri estatusa lortu zuen. 1910an hiriaren zati handiak erre egin ziren. Gertaera honetatik errekuperatu eta handitzen jarraitu zuen, 1924an esate baterako kaia handitu zuen.\nToki estratejikoan egonik 1945ean Aomorik hegazkin estatubatuarren bonbaketak jasan zituen. 1.767 pertsona hil ziren eta hiriaren %88a suntsituta gelditu zen. Azkar berreraiki zuten hiria.\nMutsuko Badiaren ertzean dago eta hegoaldean Hakkōda mendiak ditu.\nDatu klimatikoak (Aomori, Aomori)\n13.5 12.8 20.1 28.3 30.0 33.5 35.1 36.7 35.9 30.5 23.8 21.1 36.7\n1.5 2.0 5.9 13.1 18.5 21.5 25.5 27.6 23.7 17.7 10.7 4.5 14.3\n−4.3 −4.3 −1.8 3.2 8.3 13.2 17.6 19.3 14.6 7.8 2.4 −1.6 6.2\n144.9 116.0 69.5 60.7 78.8 82.2 102.6 129.3 119.8 106.0 131.7 148.6 1289.9\n56.7 72.9 140.8 187.3 210.1 180.7 177.3 190.8 160.0 152.9 91.4 54.7 1675.6\nIturria (1): 気象庁\nIturria (2): Kishōchō\nAomori Nebuta Matsuri jaialdia abuztuaren 2 eta 7 artean ospatzen da urtero eta Japonia iparraldeko jaialdi ezagunena da.\nAomoriko Badia gauez.\nAomoriko Badiako zubia.\nAomori Nebuta Matsuri jaialdia.\nSannai-Maruyama arkeologia eremua.\nShin-Aomori tren geltokia.\nHakodate (Hokkaido) (Japonia) (1989)\nKecskemét (Hungaria) (1994)\nPyeongtaek (Hego Korea) (1995)\nDalian (Txina) (2004)\nAzken aldaketa 1 iraila 2020(e)an, 05:41(e)tan\nOrriaren azken aldaketa: 1 iraila 2020, 05:41.


Sarea bilgune | Bizigiro | Berria\nUDAKO SERIEA. Etorkinak eta aisialdia (I)\nEtxean bezala sentitzen dira Iruñerriko ekuadortarrak ekuaboleia egiteko biltzen direnean. Eskualdeko auzo eta herri askotan paratzen dituzte sareak, jokatzeko. Ongi pasatzeko ez ezik, harremanak egiteko aitzakia ere bada kirola.\nHainbat lagun, ekuaboleian, Iruñeko Donibane auzoko Cuatro Vientos parkean. IDOIA ZABALETA / ARGAZKI PRESS\n2014ko abuztuak 26 - Iruñea\nEkuadortarrak non, boleia han». Elios Arteagak sinpleki laburtu du Euskal Herrian nabarmena den errealitatea. APROE Ekuadorren Aldeko Elkarteko kidea da hura, kirolen arduraduna. Iruñerrian, adibidez, anitz dira ekuaboleian jokatzeko aukerak. Arrosadia, Mendillorri, Sanduzelai eta Donibane auzoetan, edo Atarrabia, Antsoain eta Burlata herrietan noiznahi ikus daitezke kirol horren partidak kalean. Ez dago ordena jakinik, baina egunero paratzen dituzte sareak bazkaldu ondoren, eta ilundu arte egoten dira han. Partidek Ekuador gertuago sentitzeko aukera ematen diete.\nDonibane auzoko Biurdana parkean egunero elkartzen dira. Han biltzen direnetan zaharrena da sarearen jabea, eta bazkaldu ondoren egunero agertzen da, gazteei jokatzeko aukera emateko. Egunero joaten da; ez du hutsik egiten. Jokalariei so egoten da, aulki txiki batean eserita, edota kartetan beste lagunekin batera. Astegunetan jende gutxiago biltzen da, baina asteburuetan kopurua asko igotzen da. Batzuk jokatzera joaten dira; beste batzuk, besterik gabe, arratsalde-pasa. Seme-alabekin ere agertzen dira haietako asko, parke zabala izanda aukera asko eskaintzen baititu eremuak. «Asteburuan dozenaka lagun biltzen dira, betiere egunaren arabera», azaldu du Arteagak. Hala ere, normalean hogei eta hogeita bost jokalari artean elkartzen dira.\nEkuaboleia aspalditik jokatzen da Iruñean. Ez dira batzen APROE elkarteko kideak; batzuk badira, baina asko eta asko ez daude inolako elkartetan. Angel Prado jokalariak, adibidez, hamabost urte daramatza Iruñean kirol hori egiten; Ekuadortik etorri zenetik, alegia. Asteburuero joaten da Biurdanako zelaira, eta astegunetan ere bai batzuetan. «Kirola egiteagatik nator batik bat, ongi pasatzea gustatzen zaidalako. Gainera, hau da gehien maite dudan kirola», azaldu du.\nHarekin batera edo haren aurka aritzen da batzuetan Pablo Mendoza. Aspaldi heldu zen Euskal Herrira. Aitortu du orain lehen baino gehiago agertzen dela jokatzera, langabezian baitago. «Ez dut deus egiteko; laurak edo bostak aldera etorri ohi naiz, eta jokatzen uzten badidate, kirol pixka bat egiten dut», esan du. Lana dela eta, orain arte ezin izan du jokatu, baina aitortu du gogoa eta zaletasuna beti izan dituela. Orain gutxiago jokatzen duela ere onartu du, adinarengatik. «Dena dela, oraindik ere beldurtu egiten ditut gazte asko kantxara sartzen naizenean», esan du, irri artean.\nBadakite iruindar batzuei bitxia egiten zaiela ekuadortarrak boleibolean jokatzen ikustea. Ezjakintasunari atxiki diote. Izan ere, haiek jokatzen duten boleibola Ekuadorko kirol tradizionala da. «Han boleibolean jokatzea hemen futbolean aritzea bezala da. Jendeak asko maite du», alderatu du Arteagak.\nEkuabolei esaten zaio, boleibol kirolaren aldean hainbat ezberdintasun baititu. Zelaian hiru hiruren aurka aritzen dira. Jartzailea, zerbitzaria eta hegalaria izan daitezke jokalariak, jokatzen duten tokiaren arabera. Sarea ere ohiko boleibolekoa baino estuagoa da, eta gorago jartzen dute. Futboleko baloia erabiltzen dute, gainera, eta puntuak egiteko modua ere ezberdina da. Iruñean hamabi puntura jokatu ohi dute, nahiz eta hamabost puntura jokatzea oso ohikoa den Ekuadorren. Partidaren erdia zelaiaren alde batean egiten da, eta beste erdia, beste aldean. Berdinketa badago, hirugarren zatia jokatzen da.\nEkuaboleia kirol lokala da Ekuadorren, eta probintziaka antolatzen dira txapelketetarako. Herrialdea hiru eskualde nagusitan dago banaturik: Kostaldea, Mendilerroa eta Ekialdea. Zaletasun handiena azken bietan dago, nahiz eta hiruretan jokatzen den. Iruñean aspalditik bizi den Mendoza, adibidez, Manabi probintziako taldean aritu zen bere garaian. Urrezko sarea jokatzen dute txapelketa nazionalean. «Han jendeari asko gustatzen zaio; koliseoak ere badira. Baina hemendik ez dugu ikusten, tokiko telebistetan ikusten delako kirol hori», azaldu du.\nBiurdana parkean diren jokalariek onartu dute herrimina asetzeko metodo egokia dela ekuaboleian jokatzea. «Beste herrialde batean gaude, eta ez dugu kultura bera; beraz, gurearekin hemen ere jarraitzen dugu aisialdian ongi pasatzeko», azaldu du Arteagak. «Pentsamendu negatiboak alboratzeko ere balio du. Etxetik oso urruti egonda, kezkak burutik kendu eta lasaitzeko balio du». Dioenez, Ekuadortik gertuago egoteko modu bat da hango kirol tradizionalean ibiltzea. Mendozak onartu du herrikideak ikustera joaten dela askotan. Pardo ere kirolagatik ez ezik han biltzen den jendeagatik joaten da Biurdanako zelaira. «Han egonen banintz bezala sentitzen naiz: lagunekin jokatzen hasi, eta arazoak ahantzi egiten dituzu, estresa kentzen duzu», azaldu du.\nLagunak egiteko aukera ere ematen dute partidek. Adin eta probintzia askotariko lagunak biltzen dira, gainera. Arteagak esan du Ekuadortik heldu diren asko ekuabolei partidak ikustean gerturatu egiten direla lagun gehiago egiteko asmoz. Gaztetxoak ere animatzen dira: «Nerabeak pixkanaka-pixkanaka ari dira ikasten». Hala ere, ohikoagoak dira nagusiagoak. «Beteranoenek dute esperientzia handiena, eta gaztetxoek baino hobeki jokatzen dute». Mendoza kontent azaldu da gaztetxoak ere etortzen direlako. «Asko maite dut jende gaztea boleibolean jokatzen ikustea, eta aurrera segi dezaten animatzen ditut».\nAski ongi dakite zein maila duen bakoitzak, eta horren arabera antolatu ohi dira jokatzeko. Taldeak orekatu egin ohi dituzte. Gainera, jende asko biltzen denean bi sare jartzen dituzte Biurdanan, batean mailarik onena dutenek joka dezaten eta bestean hasiberriak aritu daitezen. Dena dela, jokalaririk onenak asteburuetan joan ohi dira jokatzera. Astean erdiko mailakoak aritzen dira batik bat; baita ikasten ari direnak ere. Jende berria biltzeko ere ez dute arazorik. «Elkar ezagutzen dugu, eta ahoz ahokoaren bitartez etortzen da boleibola maite duen jendea».\nArazo ekonomikoek ekuaboleian ere eragina izan dute. Azken boladan jende gutxiago biltzen da Ekuadorko kirolean aritzera. Arteagak esan duenez, krisi ekonomikoak bete-betean jo du ekuadortarrengan. Horregatik, arazo ekonomikoak ahanzteko bide ere izan daitekeela onartu du. Pardok aski ongi ezagutzen du zein zen ekuaboleiaren egoera lehen eta orain: «Orain dela lauzpabost urte askoz jende gehiago biltzen zen: asteburuetan 50 eta 60 lagun inguru biltzen ginen, eta orain hogeiren bueltan ibiltzen gara. Krisiak eragin zuzena izan du, eta jende askok beste nonbaitera alde egin du lan bila».\nEgoera horretan, APROE elkartea babesa ematen saiatzen da. Helburuak argi ditu: «Jendea ahalik eta gehiena batzen saiatzen gara». Kirolaz gainera, komunikaziorako eta aberriratzeko laguntza eskaintzen dute, baita beste motatako laguntzak ere. Noiz edo noiz, lagunen bat larri ibili denean, boleibol txapelketaren bat ere antolatu izan dute, hari laguntzeko.\nBaina laguntzeko soilik ez; ongi pasatzeko ere txapelketa gehiago antolatzeko asmotan dabiltza APROE elkarteko kideak. Batzuetan antolatzen dituzte; Tafallakoen aurka, adibidez. Kanpotik ere joan izan dira jokalariak txapelketak jokatzeko; Bartzelonatik eta Madrildik, kasurako.\nArteagak, baina, bertakoekin antolatu nahi ditu txapelketak. Orain arte areto futbolarekin egin izan dute hori, eta, hemendik aurrera, ekuaboleiarekin ere saiatuko dira. «Orain partidak jokatzen dira, lagunartean, ongi pasatzeko. Elkarteak benetako txapelketa bat antolatu nahi du, ordea, sari eta guzti». Horretarako, beste elkarte batzuekin harremanetan jarri dira jada. Egitasmo honekin jendea animatu eta ekuaboleia indartuko dute, agian. Baina, txapelketekin edo gabe, ez da gogorik faltako arratsaldero-arratsaldero sarea paratu eta baloia alderik alde dantzan jartzeko.


Gureak Taldeak eta Udalak hitzarmena sinatu dute | Bergarako Udala\nEnviado por Bergarako Udala en Jue, 2018-11-22 14:52\nGureak Taldeko zuzendari nagusi Asier Vitoriak eta Bergarako alkate Elena Letek 5. Area kudeatzeko hitzarmena sinatu dute.\nUdalak 5. Area bezala izendatuta daukan gunearen exekuzioa bi zatitan banatzen du hitzarmen honek: batetik, lehengo MAYC eta gaur egun Gureak kokatuta dagoena; eta, bestetik, Maderas Irizarren eremua. Maderas Irizar enpresako arduradunek aurretik bere oniritzia eman zuten.\nHitzarmen honek ahalbideratzen du Gureak Taldea beste erabilera batzuk ere martxan jartzeko. Gureak-ek Plan Berezi bat idatzi beharko du. Plan Berezi hori onartuta, birparzelazio proiektua landu beharko du.\nEta Gureak Taldeak Udalari 1.000 metro koadroko pabiloia emango dio eta egokituko du aparkaleku publikoa.\nAlkateak eskertu ditu prozesu guztian Gureak Taldeak erakutsitako jarrera eta elkarlanerako emandako erraztasunak; eta azpimarratu du 5. Area Bergararentzat gune estrategikoa bihurtuko dela.\nGureak Taldeko zuzendari nagusiak, berriz, aipatu du Taldearentzat Bergarakoa proiektu estrategikoa dela, bai territorio aldetik eta baita ere Taldearen ekoizpen berrienaren erakusleiho aparta ere badelako.\nVitoriak eta Letek biek gogoratu dute Miguel Altuna Lanbide Heziketa alboan izateak etorkizunean aukera asko emango dituela.


Administrazio bulego lanak antolatzeko sei hilabeteko lanaldia eskaintzen du Udalak | El Diario Vasco\nAlto-urolaAdministrazio bulego lanak antolatzeko sei hilabeteko lanaldia eskaintzen du Udalak\nUdaletxea. Abendutik aurrera Itsasoko eraikinean. / GALILEA\nGALILEA ITSASO. Sábado, 18 noviembre 2017, 13:20\nItsasoko Udaleko bulego berriko lanak antolatzeko lanaldi erdiko eskaintza luzatzen da, izena emateko epea asteartean amaituko delarik.\nHasiera batean sei hilabeteko eperako lana eskaintzen da Udaletxean, hau luzatu daitekelarik, eta eginkizunen artean, Itsasoko Udaleko administrazio bulegoak abian jartzeko antolaketa lanak aurrera eraman beharko dira: herritarrek egiten dituzten eskaera edo kontsultei bertan zein telefonoz zein elektronikoki erantzutea; gai desberdinei buruzko txostenak egitea; idazkari kontu-hartzailearekin batera fakturak egitea; Udalaren web orria eguneratuta mantentzea; espedienteak kudeatzen eta tramitatzen laguntzea; edo artxiboa eguneratuta mantentzea izango dira egin beharreko lanetariko batzuk, besteak beste.\nLanera hautatzeko bete beharreko baldintzak ondorengoak izango dira: adinez nagusia izatea; gutxienez batxilergoa, bigarren mailako lanbide heziketa edo baliokidea edukitzea, EGA edo baliokidea edukitzea, Udalarekin inongo zorrik ez izatea, eta berehala lanean hasteko prestutasuna izatea; Itsasoko udal biztanleen erroldan erroldatutako hautagaiak lehentasuna izango dute.\nIrizpide desberdinak baloratuko dira langilea hautatzerakoan: bete beharren inguruko esperientzia eta titulazioa izatea, eta udal funtzionamenduaren ezagutzak izatea. Aldi berean, hautagai bakoitzarekin elkarrizketa bat egingo da eta lan esperientzia baloratzeko proba praktikoa ere.\nIzena ematea Santa Lutziko Udaletxean egin beharko da bulego lanorduetan, hilak 21, asteartea, azken eguna izango delarik. Honetarako ondorengo dokumentazioa eraman beharko da: la curriculum-a aipatutako ikasketak, lan esperientzia edo merituen agiri guztiekin, eta lan bizitzaren txostena.\nMendi Martxa Mistoaren aurkezpena igandean izango da Movilización en contra de la violencia de género para el sábado día 25


Kaleko izarren distira . El Correo\nKaleko izarren distira\nAlex Sardui eta Maria Amolategi, zenbait lehiakiderekin. / EITB\nIgandean hasiko da ETB 1ek egindako musikaren aldeko apustuaren bigarren edizioa; Alex Sarduik eta Maria Amolategik kantari berriak bilatuko dituzte Euskal Herri osoan zehar\n24 junio 201516:15\nKalean aurkitu izan dira musikari eta kantari ugari urteetan zehar. Artista independienteak, baliabide ekonomiko gutxi baina artistiko handiak dituztenak... ETB 1ek omenaldi txiki bat egingo die 'Izarrak kalean' saioaren bigarren edizioan. Igande gauean hasiko da, Alex Sardui Gatibu taldeko abeslariak eta Maria Amolategik zuzenduta. Helburua argia da: Euskal Herri osoan zehar, abeslari berriak aurkitzea.\nZortzi saio eta finala emango dira guztira. Norgehiagoka bakoitzean, kaleko jendeak aukeratuko du irabazlea, 'talent show'-etan arrunta ez den sistema. Eta zenbatzeko metodoa da agian bitxiena. Txanpon gehien lortzen duena izango da irabazlea. Izan ere, kaleko artita baten saskian aurkitzen duguna termometrorik zehatzena da. Azkar gatibatu beharko dute abeslariek publikoa, abestu ondoren 30 segundo besterik ez baitituzte izango ikusleak konbentzitzeko. Lehenengo duelua, igande honetan izango da, 21:45etik aurrera.\nZurekin Bizkaia destacadas ,


Mahastien eta ardaoaren inguruko XXIX. jardunaldiak - bizkaie.biz\nErrioxako mahastiek eta ardaogintzeak gero eta protagonismo gehiago hartzen dagoz nazinoartean. Oraintsu izandako VINOMAQ-Errioxa eta Nazinoarteko ardaogintzeari buruzko V. foroa jardunaldiak ardaogintzearen inguruko topagune garrantzitsuenetarikoak dira nazinoartean eta horreen parekoa edo oihartzun gehiagokoak dira Mahasti eta Ardoaren inguruko XXIX. Jardunaldiak.\nJardunaldi horreek OIVk edo Nazinoarteko Ardaogintzaren inguruko Erakundeak antolatu ditu. Bagilaren 25etik 30era bitartean izango dira Riojaforum-en, Logroñoko kongresu jauregian.\nGogoratu daigun, OIV ardaogintzearen nazinoarteko erakundea dala (egoitza Parisen dauka). Erakundeak izaera zientifikoa eta teknikoa dauka eta mahastigintzeaz, ardaogintzeaz, ardaoetatik eratorritako edariez, jateko mahatsez, mahats-pasez eta mahastietatik eratorritako ganerako produktuez arduratzen da.\nJardunaldiok 29 partaideko batzorde batek antolatzen ditu. Tartean, MAPAko edo Nekazaritza eta Arrantzarako ministeritzako ardaogintzako arduradunak, erkidegoetako ordezkariak, Logroñoko Udalekoak eta ardaogintzako zenbait profesional izango dira.\nTopaketa horreetan, 40 herrialdetatik etorriko diran Europako Batasuneko zein mundu zabaleko profesional ezagunenek hartuko dabe parte. Ardaogintzearen eta mahastien inguruan egingo dabe berba eta kulturea, barrikuntzak, dibersidadea eta enpresak be aitatuko dira.\nLau arlotan banatuko dira jardunaldiak:\n1. Mahastigintzea: mahastiaz eta beronen garapen genetikoaz, barrikuntzez eta mahastigintzearen ustiaketa mueta desbardinez egingo dabe berba.\n2. Enologia: teknologiaren eta praktika enologikoen inguruko barrikuntzak, interes enologikoko mikroorganismoak eta kalidade kontrol eta azterketa sensorialerako teknikak aztertuko dabez.\n3. Ekonomia: merkadua zabaltzeko asmoz, ardao eta mahastigintzarako produktu barrien ezagutzea.\n4. Arlo orokorra: mahastigintzarako produktuen dibersidadea, konsumoa eta mahatsaren garrantzia elikaduran aztertuko dabe.\nAmaitzeko esan, aitatutako jardunaldiez gain, aste berean, bagilaren 30ean, OIVren IV. bilkura orokorra be egingo dala.


SUKALDARITZA BEGANOA – Lakari\ncurrent-page SUKALDARITZA BEGANOA\nUdazkena eta ikasturte berria hastearekin batera, sukaldaritza-tailerrak abian jarriko ditugu berriz ere gure #LakariLab txokoan. Oraingo honetan, sukaldaritza beganoaren mundura hurbilduko gara. Izan ere, asko izan zarete, bi urte betetzear gauden honetan (urriaren 29an hain justu), sukaldaritza beganoarekiko interesa agertu duzuenak.\nHori dela eta, 4 saiotan banatutako hastapen-tailerra prestatu dugu Eduard Alonsorekin (Aian bizi den Valentziarra). Berekin batera, eta sarrera moduan, Izaskun Sagartzazu lakaritarrak sukaldaritza beganoan erabiltzen diren elikagaiei buruzko elikadura-oharrak ere emango ditu, ondoren, etxean, otordu osasungarriak prestatzeko oinarri moduan.\nLau tailer horietan, denetarik landuko dugu: haragiaren ordezkoak, pateak, saltsak, kroketa eta hanburgesa/albondiga begetalak, arrautzarik eta esnekirik gabeko gozogintza…\nIkastaroak urria eta azaroan zehar burutuko ditugu, asteazkenetan, 18:00etatik 20:00etara, Lakari Kooperatiban. Saioak gaztelaniaz izango dira eta errezeta-bilduma euskaraz banatuko dugu. Horretaz gain, saio bakoitzean prestatutako mokaduak dastatzeko aukera ere izango duzue.\nInformazio gehiago (Klikatu hemen)\n#sukaldaritzabeganoa #elikaduraosasungarria #ekinezikasi #LakariLab\n« [Sukaldaritza-tailerra] Barazki eta entsalada sortzaileak\nBina-bina, eraldatzen eta (agro)saretzen »


Gizarte Zerbitzu Orokorren Zorroa\nESKUBIDEAK BERMATZEA: ZERBITZUAK ETA PRESTAZIOAK BERMATZEA\nMª Isabel García Malo\nFamilia, Gazteria, Kirol eta\nGizarte Gaietako kontseilaria\nOhore handia da niretzat idazki labur honetan legegintzaldiko aurrerapen sozialgarrantzitsuena aurkeztea: Nafarroako Foru Komunitateko gizarte zerbitzu orokorrenzorroa. Aurrerapenik behinena dela esan dut, zeren agiri honetan mamitzen baitaNafarroan egoera okerrean daudenek arlo horretan izanen duten eskubidea, bai etazehazten ere eskatu ahal izanen dituzten zerbitzu eta prestazioak.\n140 zerbitzu eta laguntza, foru gobernuak herritarren esku jartzen dituenak,haietako 90 bermatuak, egoera okerrean daudenen beharrei erantzutekobetebeharra eta konpromisoa gobernuak bere gain hartzea dakarren bermearekinalegia: mendekotasuna dutenak, adinekoak, ezgaitasuna edo buru-eritasunadutenak, gizartean bazterturik edo hala gertatzeko arriskuan daudenak, babesgabezian dauden adingabeak eta genero indarkeriaren biktimak, talde horiexek diraprestaketa prozesuan parte hartu duten pertsona, entitate eta erakundeen arteanlortutakoaren onuradunak.\nNafarroako Gobernuan apustu sendoa egin dugu sistema sozial berri bat abianjartzearen alde, behar sorta zabalari erantzuteko egokia izanen dena; sendotasunhorren adierazgarri da apustu hau, zeina, funtsezkoa den alderdi ekonomikoan ezezik, giza baliabideetan eta eskubide berria eraginkortasunez eta malgutasunezbetetzeko bide emanen diguten antolaketa molde berrietan ere gauzatuko baita.\nGizarte zerbitzuen zorroa aurrerapauso handia da nafarren bizi kalitatea hobetzekobidean, eta etapa berri bati ematen dio hasiera. Halatan, aurrerantzean ere ForuKomunitateak erreferente izaten segituko du Espainiako gainerako erkidegoentzatongizate mailari dagokionez.\nGizarte Gaietako kontseilaria naizen aldetik, harrotasuna sentitu dutGizarte Zerbitzuei buruzko 15/2006 Foru Legearen baitan kokatutako proiektuhandi honetan parte hartzeagatik. Proiektua gure ekintza sozialean gidari denprintzipioaren isla garbia da: pertsona bakoitzari baliabide egokienak eskaintzea,kontuan hartuta betiere pertsona horiek aukera izan dezaten nahi duten arreta motahautatzeko, alegia, haien nahi eta premiekin bat datorrena, hautatzeko askatasunaerrespetatuz.\nAmaitzeko, eskerrak eman nahi dizkiet eskubide sozialak errealitate bihurtzekolanean aritu eta parte hartu duten pertsona, entitate, elkarte, talde eta erakundeguztiei, haien lankidetza eta inplikazioagatik. Nire esker ona gizarte sistema berriaeraikitzeko prozesu interesgarri honetan parte hartu duzuen guztioi.\nGizarte zerbitzuen zorroa nafar askoren eskubidea da, ahulenena, eta hori egiabihurtzea da gure erronka nagusia.


Hasiera>>Berriak Gure Ekimenak nº5\nBizi dugun oraina gizarte osoarentzako erronka handia da. Eta are gehiago bat egiten dugun horretan,\nhots, alarmarik gabeko egoerara itzultzeak ez dakarrela pertsona eta kolektibo askok jasaten zituzten\ndiskriminazioak betikotzen zituzten bidegabekeria-egoeretara itzultzea, baizik eta, aitzitik, gure gizartearen gakoak aldatzen laguntzea, gizartea enpatikoagoa, solidarioagoa eta integratzaileagoa izan\nBeraz, amaiera puntu hau 5. zenbakiari ematea erabaki genuen, urteko lehen hilabeteetan egiten ditugun\njarduerak biltzen baitira bertan. Gaur egungo egoerari begira, aurreko hamarkadan kokatuak\ndirudite. Badakigu aldaketa baten muinean gaudela. Egun hauetan, jarrerak ikusten ditugu, bai alde\nbatetik (balkoiko poliziak, poliziaindarkeria, diskriminazioa, prekarietate-egoerak areagotzea), bai\nbestetik (elkartasun-jarduera ugari, elikagaiak banatzea, leihoetatik erreklamazioak egitea, besteen\nalde lan egiten duten pertsonei laguntzea, etab.).Ezer ez da lehenesten, eta indarraren eta adimenaren\nbaturaren araberakoa izango da guk nahi ditugun aldaketa horietarantz egiten duguna. Horregatik jarraituko dugu SOS Arrazakeriatik proposamen eta ekintzekin. Gure hondar-alea jarri. Eta horregatik, Gure Ekimenak-etik kontatuko dizuegu


Toxiko uholdeak legea antidoto\nMunduko produkzioaren %35 eta 1,7 milioi enplegu zuzen. Datu horiekin, industria kimikoa munduko indartsuena da; eguneroko bizitzan substantzia kimikoz inguratuta gaude. Eta azken urteetan horren ondorioak ezagutzen ari gara pixkana: ingurumenean ez ezik, osasunean ere kalteak sor ditzakete substantziok. Harrigarria badirudi ere, ordea, orain arte ia nahi duen substantzia merkaturatzeko aukera izan du industriak. reach proiektu europarra hori aldatzera datorren arren, denek ez dute oso begi onez ikusten.\nSubstantzia kimikoak garraiatzen dituen kamioia\nKontuz, eskuetan daukazun aldizkari honek substantzia kimikoak ditu. Eta baita eguneroko bizitzan hain ohiko diren ordenagailu, ilerako tindagai, CD, kontserba-lata, jakietako pestizida, sakelako telefono, kosmetiko, garbiketa-produktu, xaboi, umeentzako biberoi eta beste mila objektuk ere. Duela hilabete, aztertutako haurrentzako hamalau pijametatik lautan arriskutsuak izan daitezkeen substantziak aurkitu zituen Kontsumitzaile eta Erabiltzaileen Erakundeak: ftalatoak, formaldehidoa, tindagai arriskutsuak, bentzenoa eta metal pisutsuak. Guztira, merkatuan 100.106 substantzia kimiko daude erregistratuta eta horietako batzuek gizakion osasunean eta ingurumenean kalteak eragin ditzaketela diote azken urteetako ikerketek. Ez gaude, gainera, eragin horretatik at: zientzialariek batez beste 287 produktu kimiko aurkitu dituzte jaioberrien zilborrean.\nMario Fernandez Osasun Publikoaren Aldeko Elkarteko kide eta medikuak azaldu digunez, batez ere arnas, digestio eta azalaren bidez barneratzen ditugu toxikoak. Hauek odolera igaro eta gibelera heltzen dira; batzuk metabolizatu egingo ditu gure gorputzak eta beste batzuk organo jakin batzuetan kontzentratuko dira. Halaber, aldi berean produktu bi edo gehiagoren eraginpean gaudenean –normalean gertatzen den moduan–, eraginak batu egiten dira. Eta zeintzuk diren eragin horiek? Adituen arabera, kalteak sor ditzake nerbio eta immunitate-sisteman, ugaltze aparatuan eta sistema endokrinoan. Hots, asma, gaitz dermikoak, alergiak, minbizia, parkinsona, diabetesa, alzheimerra edota hormona eta ugaltze arazoak kutsadura kimikoari lotuta egon daitezke, besteak beste. Birika-minbizian tabakoak duen eragina kontuan hartu gabe, kutsadura kimikoa da 1950etik herri garatuetan minbizia ugaritu izanaren arrazoi nagusia. Gainera, Europan hamar umetatik zazpik asma dute; 15 eta 29 urte artekoetan alergia kopurua izugarri igo da; umeen leuzemia kasuak bikoiztu egin dira azken hogei urteotan; eta bikoteen %15 antzua da.\nHorren guztiaren errua zein neurritan du kimikak? Batez ere elikaduraren bidez gureganatzen ditugun dioxinek minbizia sortzen dutela frogatua dago 90eko hamarkadatik, edota amianto, HCH-lindano, DDT eta beste hainbat pestizida arriskutsuak direla. Baina arazoa da produktu gehienekin ez dela ikerketa sakonik egin eta kutsadura kimikoa gaitzaren kausa zuzena dela ziurtasunez baieztatzea zaila da. Haatik, Carlos Alonso Ekologistak Martxan-eko kideak argi dauka: “Egia da gure gorputzean ditugun substantzia toxikoak kopuru txikitan izan ohi ditugula, baina galdera da: kantzerigeno bat kopuru txikitan arriskutsua al da? Bai. Baina kantzerigeno hori nire gorputzean izateagatik minbizia jasateko daukadan probabilitatea zehaztea zailagoa da; XXI. mendeko medikuntzak oraindik ez du hori argitu”.\nAveq-Kimika EAEko enpresa kimikoen elkarteko idazkari nagusi Luis Blancok ere onartu du arriskua egon badagoela, baina gizakion edozein ekintzatan bezala. Blancoren hitzetan, XX. mendea kimikaren mendea izan da eta egia da substantzia kimikoekin dugun kontaktua igo egin dela izugarri, “baina mende horretan bizi-itxaropena 35 urtetik 79-81 urte ingurura igaro da, haur heriotzak asko jaitsi dira… eta ez soilik medikuntzari esker, higienean, uraren tratamenduan, elikaduran eta makina bat gauzetan izandako aurrerakuntzek lagundu dute, eta ibilbide horretan industria kimikoaren lana oso garrantzitsua izan da. Balantzea egitea da gakoa: substantzia jakin batetik ateratzen dudan onurak konpentsatzen al dit? Ni behintzat oso pozik nago 2008an bizi naizelako, eta ez 1900. urtean”.\nEragile kimikoekin jardun behar duten langileei, ordea, ziurrenik ez die konpentsatu –amiantoak, debekatu zen arte, utzitako minbizi kasuak ezagunak dira Euskal Herriko hainbat txokotan–. Lanaren Nazioarteko Erakundearen arabera, urtero dauden bi milioi lan heriotzetatik 440.000 eragile kimikoren batekin izandako kontaktuaren ondorio dira. Europan, euren lanpostuetan harrapatutako gaitzengatik urtero 32.000 lagun hiltzen dira minbiziz, 16.000 larruazaleko gaitzez, 6.770 arnas arazoengatik, 570 nerbio-sistemetako gaitzez eta 500 begietako arazoengatik.\nHain juxtu, Espainiako Estatuan kutsadura kimikoaren gune beltzena Euskal Herrian kokatu du Greenpeaceren azken azterketak. Nafarroan, Zangotzako paper-fabrikak sufre-dioxidoa, kloro-dioxidoa, klorofenola, dioxinak edo furanoak bezalako substantzia kimiko arriskutsuak atmosferara eta ibaietara isurtzen dituela salatu du talde ekologistak. EAEn, zerrenda askoz luzeagoa da: Estatuko industria kimikoko fabrika kutsakorrenen %12 bertan dauzkagu. Bereziki gune kutsatua da, esaterako, Hernani (Gipuzkoa), PVCa fabrikatzen duen Atofina eta kloroa ekoizten duen Electroquímica de Hernani enpresen kokaleku; edota Muskiz (Bizkaia), Petronor enpresaren kokagune. Finean, EAEn indar handia du industria kimikoak: 8.000 enplegu zuzen ematen dituzten 300 enpresatik gora dihardute industriarako kimika, amaierako kontsumorako produktuak, oinarrizko kimika, ongarriak, plastikoaren fabrikazioa, kimika farmazeutikoa eta kautxua eta plastikoa azpisektoreetan. Araban, Bizkaian nahiz Gipuzkoan aurki daitezke batzuen eta besteen adibide franko.\nBestalde, esan gabe doa arreta osasunean jarri dugun arren, ingurumenak ere sufritzen dituela kutsadura kimikoaren eraginak. Gainera, hainbat enpresak behin baino gehiagotan gainditu du Europar Batasunak Eper erregistroan finkatzen duen isurtze muga. Ondorioa: substantzia horien iraunkortze eta biometatzea, biodibertsitatearen pobretzea, animaliak eta arrainak intoxikatzea –arrainei malformazioak eragin dizkiela baieztatu da Ebron bertan–, berotegi efektua areagotzea eta uraren kalitatea hondatzea, besteak beste.\nKontrolik gabeko ahalguztiduna\nEta orduan, zergatik ez dira neurri zorrotzak hartu orain arte? Hots, nola da posible hainbat eta hainbat produktu kimikok kontsumitzaileari informazio nahikorik ez eskaintzea? Zergatik luzatzen da hainbeste arriskutsua dela frogatzen diren substantziak (amiantoa, PCBak, gasolinako beruna…) ordezkatzeko prozesua? Eta batez ere, zergatik merkaturatu daiteke ia edozein produktu inongo mugarik jarri gabe? Izan ere, eta Luis Blancok ziurtatu arren substantzia bakoitzari proba zehatz pila bat egiten zaizkiola arriskuak neurtzeko, administrazioak du hori frogatzeko erantzukizuna eta honek eskua sartzekotan produktua dagoeneko kalean denean sartzen du.\nPermisibitate horren arrazoiak ugari izan daitezke: batetik, duen botere ekonomikoari esker –Europa da munduan substantzia kimiko gehien ekoizten dituena eta negozio honek 440.000 milioi euro mugitzen ditu– eragin politiko handia du Bruselan. Bestetik, kutsadura kimikoaren ondorioen ezjakintasuna handia izan da duela urte batzuk arte: 100.000 substantzietatik, 4.000ri baino ez zaio azterketa toxikologiko serioa egin.\nGauzak, ordea, aldatzen ari dira pixkana eta zientzialari eta sendagile prestigiotsu ugariren presioaren ostean, industria kimikoa arautzeko ekimena abiatu zuen Europar Batasunak. 2001ean hasitako prozesuak iazko ekainean jaso du argi berdea, REACH (Substantzia Kimikoen Erregistro, Ebaluazio eta Baimena) izenburupean. Industria-lobbyaren eraginez –Alemania buru zuela– hasierako eskariak asko malgutu dituen ekimen honen helburua zera da: Europar Batasunean urtean tona batetik gora produzitzen diren substantzia kimikoen erregistroa zehaztea eta informazioa –ingurumen eta osasunari dagokiona– exijitzea; denera 30.000 substantzia. Hortaz, etorkizunean merkatuan jartzen duen substantziaren datuak ematera behartuta egongo dira enpresak, eta substantzia hori arriskutsua ez dela frogatzera. Alegia, ardura industriak hartuko du eta ez orain arte bezala administrazioak –zeinak baliabide faltagatik gauza gutxi egin duen–. Zehazki, Helsinkiko European Chemical Agency delakoan adituek 2018ra arteko epea izango dute enpresek aurkeztutako informazioa ebaluatzeko, eta substantziarik arriskutsuenek eta 1.000 tonatik gora produzitutakoek izango dute lehentasuna.\nLegearen alde ilunak\nHala ere, REACH proiektua nahikoa ez dela salatu du hainbat elkartek: funtsean hiru puntutan zentratu dira kexak. Batetik, substantzia arriskutsuenek (2.000 inguru) sortu dute kezka. Izan ere, ez dituzte automatikoki beste substantzia batzuengatik ordezkatuko, hasieran eskatu bezala, eta “kontrol egokia” eramanez gero, erabiltzen jarraitu ahal izango dira. Baina zer da kontrol egokia? Zein irizpidek eta nork erabakiko du betetzen duen funtzioa sortzen duen arriskua baino garrantzitsuagoa dela? “Gasolina adibidez substantzia arriskutsua da –dio Aveq-Kimikako Luis Blancok–, baina une hauetan ezin da debekatu, autoak ez dabiltza urarekin. Gasolinak dakarren arriskuak konpentsatzen al du erabiltzeak dakarren onura soziala?”. Bere ustez bai.\nBestetik, urtean tona batetik behera ekoizten diren substantziak azterketatik at geratu direla kritikatu dute, eta 10 tonatik behera produzitutakoei buruz enpresei eskatuko zaien informazioa urria eta eskasa dela, segurtasunerako gutxiegi. Kontuan hartu behar da ikertuko dituzten substantzien %60k duela 10 tonatik beherako ekoizpena. Honen aurrean, Blancok dio tona bat industria munduan ez dela ezer eta kopuru horrek eragin dezakeen arriskua huskeria dela. “Eta 10 tona ere ez da kopuru handia, besterik gabe muga nonbait jarri behar da eta arrisku ebaluazio horretan hala erabaki zen”.\nHirugarrenik, jarritako epeak (11 urte guztira) luzeegiak direla ere leporatu diote REACH proiektuari, batez ere jakinda 2001ean hasi zirela gaia aztertzen. Bitartean, produktu kimikoek orain arte bezala merkatuan jarraituko dutela diote. Industriak, ordea, alderantziz pentsatzen du: epeak ez direla errealistak, lan handia dagoela egiteko eta hainbeste ikerketa hain denbora gutxian egitea oso zaila izango dela.\nHain zuzen, ardura euren gain hartzeak orain arteko egoera erosoa zapuztu die enpresa kimikoei: ekonomikoki koste handia ekarriko dute azterketok. Luis Blancok dio REACH beharrezkoa zela, baina Europar Batasuna saiatu behar zela munduko gainontzeko herrialdeetan ere antzeko legeak onar zitzaten, orain eurek lehiakortasuna galduko dutelako. Ikerketetara bideratutako diruak garestitu egingo ditu substantziak “eta fabrikatzaileak nahiago izango du lehengaia beste herrialderen batean merkeago erosi”. Idazkari nagusiaren esanetan, Euskal Herriko enpresen profila da ahulena, oso aktiboak baina tamaina txikikoak direlako: “Multinazionalak bailiran egin beharko diote aurre datorrenari, inbertsio berdina egin beharko dute, baina baliabide gutxiagorekin”.\nKontuak kontu, ingurumenak eta osasunak izan beharko lukete lehentasuna erabaki hauetan guztietan. Arazoa da Bigarren Mundu Gerratik izugarri garatu den industria kimikoak egungo munduaren oinarriak ezarri dituela eta bizimodu eroso honetara errazegi eta azkarregi ohitu garela.\nIstripu larririk gerta al daiteke?\nAmonio nitratozko ongarriak zeramatzan itsasontzi batek eztanda egin eta 500 hildako utzi zituen Missouriko Times Beachen (AEB, 1947); fabrika kimiko baten istripuak eragindako dioxinazko hodei toxikoak 730 lagun gaixotu zituen Seveson (Italia, 1976); eta enpresa petrokimiko baten eztandak 29 pertsona hil zituen Toulousen (Frantzia, 2001). Are latzagoa izan zen 1984an Bhopalen (India) gertatua: pestizida fabrikako ihes batek 8.000 pertsona akabatu zituen eta ondorengo urteetan 16.000 gehiago hil eta beste milioi erdi gaixotu ziren. Egun, oraindik ere pestizidek kalte ugari sortzen dituzte herrialderik pobreenetan.\nGurean, enpresa kimikoei ez zaiela ia kontrolik egiten dio Carlos Alonso Ekologistak Martxan-eko kideak: “Baliabide faltagatik, ikuskatzea enpresaren beraren edo enpresak ordaindutako kontsultari teknikoen esku uzten da. Ihesak eta isuriak oraindik oso ohikoak dira eta, oro har, herritarrak salatzen dutenean baino ez da eskua sartzen, hodei toxikoren bat ikusi edo zerbait arraroa usaindu dutelako”. Luis Blanco Aveq-Kimika EAEko enpresa kimikoen idazkari nagusiak, aldiz, instalazioek oso neurri zorrotzak betetzen dituztela ziurtatu du eta Eusko Jaurlaritza bereziki zorrotza dela munduko legedi zorrotzena (Europar Batasunekoa) aplikatzen.\nIstripu larririk gerta al daitekeen? Blancok eta Alonsok ikuspegi desberdinak dituzte. Idazkari nagusiaren hitzetan, probabilitate kontua da: “Madrilera autoan joatea hegazkinez joatea baino arriskutsuagoa da, estatistikoki frogatua dago, baina jendeak beldur handiagoa dio hegazkinez joateari. Gu hegazkina bezalakoak gara: askoz seguruagoak, baina komunikazioaren arloa hobetu behar dugu. Jendeak ezezaguna denari dio beldurra, baina fabrikak barrutik ezagutuko balituzte, lasaiago egongo lirateke”. Alonsorentzat ere, istripu larriak gertatzea zaila da, baina ez ezinezkoa, eta egon diren susto garrantzitsuen artean Rontealde enpresakoa (Barakaldo, Bizkaia, 1992) eta Petronorrekoa (Muskiz, 2002) aipatu ditu.\nEusko Jaurlaritzako Ingurumen saileko datuen arabera, 1987 eta 2004 urteen artean industria kimikoari lotutako bost istripu larri jaso dira. “Ez dugu hondamendirik ikusi –dio Alonsok–, baina gertu egon gara”. Eusko Jaurlaritzako Larrialdi sailak 10 enpresa kimikoren inguruan bizi diren 11 herritako 70.000 lagun sartu ditu arrisku eremuan: Hernani (Gipuzkoan), Muskiz, Abanto, Zierbena, Barakaldo, Erandio, Santurtzi, Gueñes, Alonsotegi (Bizkaian), Lantaron eta Legutio (Araban). Bertako larrialdi planak hainbat bizilagunentzat oraindik ezezagunak direla uste du Carlos Alonsok. Halaber, askotan ezezagunak zaizkigu gure egunerokoan erabiltzen ditugun substantzia eta produktu kimikoen arriskuak, egunero ehunka substantziarekin kontaktuan gauden arren.\nKanal hauetan artxibatua: Kutsadura | Kutsadura


Dokumentalaren emanaldia eta solasaldia: Fabricando mujeres, ¿Consumimos violencia? - etakitto.eus\nDokumentalaren emanaldia eta solasaldia: Fabricando mujeres, ¿Consumimos violencia?\n2019-11-22 @ 20:00 – 21:00\nFabricando Mujeres dokumental interaktiboa Fabricando Mujeres film dokumentaletik jaiotzen da. Hau SETEM-ek burututako Indarkeria kontsumitzen dugu? ikerketan oinarritzen da. Pelikula ZINEBIn estreinatu zen 2018ko azaroan.\n« Antzerkia: “Elisa y Marcela” Zapatuko ipuina: “Haurrak, zertan ari zarete?” »


Lege oharra. Turismo Zarautz\nTOKIA: Euskara/ Lege oharra\n1. Web honen titularra\nInformazio Gizartearen Zerbitzuen eta Merkataritza Elektronikoaren uztailaren 11ko 34/2002 Legeak agintzen duenez, jakinarazten dizugu www.turismozarautz.com web-orriaren titularra honako hau dela:\n* Titularra: Zarauzko Turismo Bulegoa\n* I.F.K. Zenbakia: G-20092342\n* Helbidea: Calle Nafarroa s/n\n* Telefonoa: 943 830 990\n* Faxa: 943 835 628\n* Helbide elektronikoa: turismoa@zarautz.eus\nWeb-gune honen helburua da Zarauzko Turismo Bulegoak eskaintzen dituen turismo-zerbitzuen berri ematea, bai herritarrei bai eta Internet bidez dabiltzanei ere, eta, aldi berean, Zarauzko udalean gauzatzen diren jarduera publiko zein pribatuak sustatu eta bultzatzea.\nJakizu, Datu Pertsonalen Babesari buruzko abenduaren 13ko 15/1999 Lege Organikoak (LOPD) agindu bezala, www.turismozarautz.com web-orriaren bitartez emango dizkiguzun datu pertsonalak konfidentzialtasunez tratatuko ditugula eta soilik datu pertsonalak jasotzeko inprimaki elektronikoan adierazten den helburu horretarako erabiliko ditugula. Bestalde, litekeena da datuok fitxategi automatizatu batean gordetzea aldi baterako, zure eskaerari erantzuteko edo zuretzat interesgarri iruditzen zaizkigun jarduera turistiko eta kulturalen berri emateko (ohiko bideetatik edo bide elektronikotik); harik eta informaziorik ez duzula jaso nahi adierazten diguzun arte.\nHorrez gain, jakinarazten dizugu, LOPD legearen indarrez, eskubidea duzula datu horiek eskuratu, zuzendu, ezabatu eta horien kontra azaltzeko, helbide honetan: Nafarroa kalea z/g, 20800, Zarautz, Gipuzkoa.\nZarauzko Turismo Bulegoak ez du erabiltzen cooky-rik web-orrian.


Kargurik ezinbestekoena | Kultura | Berria\nAsel Luzarraga -\nHiria lo zegoenean jaikitzen zen egunero. Sakrifizio txiki bat zen betetasunik handienerako. Hiriko kargurik ezinbestekoena zeukan, hurrengo orduetan gertatutako zen guztia zegoen bere keinu sinple baten mende: berak sakatu behar zuen hiriaren patua gobernatzen zuen botoia. Zorionez, kargu hori ez zegoen biobozketen mende, gutxi zekien jendeak hari buruz, botoi-sakatzaile bat bazegoela baino ez, karguaren garrantziaren neurriko anonimotasunean, baina erabaki handi zein txiki guztien atzean ezkutatzen zen bere keinu itxura batean erraz hori, erretiratzea erabaki arte inork kenduko ez zion plazera. Magneto geralekura iristen zenean ez zen inor egoten, beltz agertzen ziren eraikin guztietako fatxadak, botoia sakatzean amatatuko ziren farolen argia iristen ez zen altueratik gora, koman kaleak laster alaituko zituzten pantaila erraldoiak. Beretzat zuen eguneko lehen magnetoa, osorik. Biogidariak berehala ezagutu eta agurtzen zuen goizero bere ahots ezagunarekin, hurrengo orduetan hiriko magneto guztietan gainerako herritar guztiak agurtuko zituen ahots ondo modulatu horrekin. Bioteknologiari esker berarekin zegoen sinkronizatuta goizeko lehen magneto hori eta bera baino minutu bat geroago iristen zen egunero geralekura. Azken hogeita hamar urteetan behin ere ez zuen huts egin. Sakon hartzen zuen arnasa, intentsitatez sentitzeko eguzkia esnatu aurreko freskotasun ezaguna, beste inork oraindik arnastu gabea. Minutu bi igaro ziren egun horretan, gauza guztiz ezohikoa. Itxaron zuen, ordea, bere zilborrean kilikili azken urteetan ezagutu gabeak sentituta. Hiru, lau, bost..., hamar minutu igaro ziren, eta magnetoaren arrastorik ez. Norbaitek hackeatuko zuen? Egundo holakorik. Aldirietako auzo eroso hartatik hirigunera, udaletxera, ordu pare bat beharko zituen oinez hasiz gero, garraio publikoan zeukan konfiantza erakusteko beti egin baitzion uko ibilgailu pribatua eskatzeari. Hogeita hamar urtetan ez zen sekula berandu iritsi, hondamendia litzateke botoi hori garaiz sakatuko ez balu. Hiriak lokartuta jarraituko zuen bera iritsi arte, milioiak galduko ziren eta, larriena, jendea atzerapen suntsigarri horren errudunaren burua eskatuko zuen! Bere kargurako lehenengo biobozketa exijituko zuten! Mundu guztiak epaituko zuen pertsona ezaguna bihurtuko zen! Inork ez zuen jakingo egun horretan zer egin, nahasmena erabatekoa izango zen, egunak, asteak beharko ziren, beharbada, dena berriz sinkronizatu aurretik. Ordu erdi igaro zen hirigunerantz oinez hasi zenean, etsita. Galduta zegoen dena, sakatuta behar zuen botoiak ordurako. Bere sorbaldan sentitzen zuen atzeratutako minutuak zelan hasten ziren pilatzen, banan-banan hasieran, gurdikadaka handik gutxira.\nEgun horretan sentimenduak nahastuta itzuli zen etxera: atsekabetuta, hain garrantzitsutzat jo zuen lana guztiz alferrekoa zelako; zoriontsu, inoiz baino askeago sentitzen zelako. Isiltzeko erabakiak, nolabait, hiria salbatu zuen, ordena!


Ekonomia - Page #90\n2010 Ekaina 11\nZinema hanitx, sos güti\nMauleko zinema joanarazten düan Maule Baitha alkarteak biltzar nagusia egin dü iragan astean. 2009ko programazioan 16 000 bat so egile bildü dira orotara, proposatürik izan diren 227 filmen üngüruan. Alkarteak filmez gain haurrentako hainbat proposamen egin dütü, eta Culturamerica hamabostaldia antolatü ere, besteak beste. Kontüen aldetik berriz, zenbakiak ez dira hain positiboak, eta barne ikerketa bat abiatü düe geroan zoin bide jarraiki beharko düen argitzeko.\nZinemaren nümerizatzea ere aipatzen da orano, nahiz eta sos ütürriak ez diren segürtaturik ; 180 000 bat euro balio lütüzke filmak hiru dimentsioetan ikusteko beharrezko den materialak, eta sos zione horren % 30 akitaniak segürtatzen ahal balüke ere, ez da hain argi estatüak zonbat ekarriko lüküan... ageriko beraz.\nDena den arramaiatzaren 26an Maule Baithak bere 20 gerren urtebürüa ospatüko dü.\nEntzün Emmanuel Vanhout, Maule Baitha alkarteko lehendakaria :\n2010 Ekaina 09\n8,5 miliu euro Xiberoko turismoan\nXiberoko turismoan, pribatüak eta püblikoak nahasirik, eginik direnak eta orano xede direnak alkartürik, orotara 8 milu eta erdi euro ezarririk izan da. Iragan astean hala erranik izan zen Xiberoko turismo bülegoaren biltzar nagusian. Hortaz gain, 2009ko sasua uste beno hobeagoa izan dela gehitü düe ; autobüsez egiten diren bijitak emendatü ziren, bai eta ere Kakueta eta Mauleko gaztelüaren bijita kopürüak. Aterpetxe ezberdinetan aldiz, jente gütiago kontatü zütüen iragan urtean.\nDena den, erran bezala, turismoa indartü nahian sosa ezarten da Xiberoko bazter güzietan. Aurten, Camping-Car delakoetan horra direnekin zer egin pentsatzen hasiko dira, turismo mota hori hobeki küdeatzeko.\nEntzün Jean Otazu, turisma bülegoko züzendaria :\n2010 Maiatza 28\nHolzarteko zübüa zaharberritzen\nHatsantürik, bena Holzarteko zübüalat heltü gira aste hontan zaharberritze lanen berri ükeiteko. Eric Alcacebe xiberotarra han günüan haidürü, lan horietan parte hartzen beitü. Oritarazi behar dügü halere negü hontako tenpestarekin abantxü zübüa osorik erori zela, eta horren ondorioz Xiberoko sindikatak ez züala hautürik üken. Düala hiru aste hasi ziren langileak soketan txilintxautzen, lehenik alde batetik bestealat sokak eta kableak tiratzeko. Pentsatürik den bezala joaiten bada, lanak üztailaren 15eko ürrentürik izan behar lirateke.\nEntzün Eric Alcacebekin egin dügün alkarrizketa :\n2010 Ekaina 02\n"Bada hogei urte Holzarte bazter ützirik dela"\nDüala egün zonbait aipatzen geneizüen Holzarteko zübüa negü hontan tenpestak eraman ondoan, Xiberoko Sindikatak lanen egitea deliberatü züala. Hobeki erranik, deliberatürik izan zen laster hastea, zeren eta jadanik pentsatürik züen lan horien egitea, bena berantago. Holzarteko zübü hortara joaiteko abiapüntüan, Logibarren (Larraine), bazen hogei bat urte lanak egitea eta günearen zaintzea galtatzen züela. Hargatik aterpetxeko nagusiak kexü dela argiki erakutsi deigü. Bere erranetan, Xiberoko Sindikatak Iratin indarrak ezarten dütü Holzarte bazter üztez, behar diren lanak egin gabe. Audela, dio internet eta beste bideetarik jakinarazi beita zübü famatüa zerratürik dela, sasua gaizki hasi düela eta segür da gaizki izanen dela orokorki ere.\nEntzün Dominique, Logibarreko nagusia :\nGeroztik, Jean-Pierra "Pepela" Mirandengana joan gira, jakiteko Xiberoko Sindikataren izenean zer ihardesten zeion Dominika Logibarri.\nEntzün Jean-Pierra Mirande, Xiberoko Sindikataren lehendakaria :\n2010 Maiatza 21\nEtxebizitzen auzia, beste begietarik\nIragan astean Baionan izan zen bi gazteen kontrako auziarekin jarraikitzen dügü egün ere (xehetarzün güziak peko artikülüan atzamanen dütützüe). Beñat Etxebest ere entzüten ahal düzüe pean, nahi badüzüe alkarrizketa hau hobeki entelegatü.\nAzken denboretan isilik bada ere, Xiberoan bada espekülazioaren kontrako talde bat, eta hortan parte hartü izan dü Beñat Espilek. Oraikoan, ihardokitze pertsonal bat deiogü galtatü, ez beita isilik den talde baten izenean mintzatzen ahal.\nEntzün bere ikusmoldea auzi hortaz :\nOfiziale eta komersantak lagüntzeko\n"Hitzez hitz" Pierre-Paul Berçaits-en azken ikusgarria Maulen !\n2021 Urria 21Kultura\nPierre-Paul Berçaits bertsoan bermatü da « hitzez hitz » bere ikusgarri berria sortzeko ! Dagün urrietaren 30an Maulen emanik izanen da. 35 bat dantzari eta kantari agertüko dira ...\nAtarratzen müsika eta izkiribü ikastaldiak proposatürik !\nMüsika sortzen hasi nahi zide ? Edo züen idatziak hobetü ? Poesia lantü ? Ordin Atarratzen, astelehenetik goiti eta bi astez antolatürik diren ikastaldiek interesatzen ahal zütüe ...\nLur'istorioak: janari sanoaz arrenkürarazteko egünaldia!\n2021 Urria 21Hezkuntza\nSarde Sardexka alkarteak janari sano eta lekükoaz sentsibilizatzeko egünaldi berezi bat antolatzen dü igante hontan Urdiñarbe-Lanbarako "Peko Borda" etxaltean. Goizanko 10etarik ...\nMula Nazrudinen ipuinak 2011 2012\n2011 Iraila 15Kronikak\nHamabostgerren kronika (martxoaren 21) Hamalaugerren kronika (barantailaren 29) ...\n2016 urtearentako ondorioztatze baikorra Xiberoko Botzarentako!\n2017 Maiatza 29Berri llabürrak\nXiberoko Botzak, igaran urteaz ondorioztatze baikor bat egin dü igaran den neskenegüneko bere biltzar nausian. Urte aber...\nSAM Rügbikoak sasua abiatzen (11/09/23)\n2011 Iraila 23Kirola\nRügbian, Federale 1eko sasuaren abioa da setemere hontan. Maule Tirosseren etzean hasiko dira setemerearen 25ean Marius ...


Egoitz Urrutikoetxea eta beste bi lagun atxilotu dituzte Parisen | Politika | Berria\nEgoitz Urrutikoetxea eta beste bi lagun atxilotu dituzte Parisen\n2015eko urriak 7 - Baiona\nEgoitz Urrutikoetxea atxilotu dute Frantziako eta Espainiako poliziek. Atzo goizean egin zuten operazioa, Pariseko Saint-Denis auzoan, bi gobernuetako barne ministerioek azaldu zutenez. ETAren «aparatu politikoko arduradun garrantzitsutzat» jo dute Urrutikoetxea. Atxiloketaren berri eman zuen Ser irratiak, aldiz, gaur egun ETArekin loturarik ez duela esan zuen, «ikerketa iturriak» aipatuta. Parisen unibertsitate ikasketak egiten ari zela ere aipatu zuen, eta han bizi izan dela azken urtebetean. Jorge Fernandez Diazek argitu zuen gero hori: «[Iraileko operazioan] ETA burugabetu ostean, errebelorik onena atzeman dugu». Espainiako Barne ministroaren esanetan, «prebentzio eragin garrantzitsua» izango du atxiloketak.\nBerri agentzien arabera, beste bi lagun ere atxilotu zituzten operazio berean, Urrutikoetxea harrapatu zuten pisuan. Ez zuten haien nortasunen berri eman.\nBi atxilotze agindu daude Urrutikoetxearen aurka: 2007koa bata, 2009koa bestea. Ihes eginda zegoela, bi aldiz epaitu zuen Parisko auzitegi korrekzionalak, ETArekin lotuta. Launa urteko espetxe zigorra ezarri zioten auzi bakoitzean. Preso egona da aurrez, 2000. urtean: bost hilabetez eduki zuten kartzelan, eta baldintzapean geratu zen aske ondoren.\nHainbat alditan jomugan\nPoliziaren arabera, 2003tik zegoen ihes eginda. Espainiako eta Frantziako barne ministerioek nabarmendu zuten «hainbat urtetan» bilatu dutela. Lehenago, bi aldiz zabaldu zuten Urrutikoetxea atzeman zutela, hala izan gabe. Iazko martxoan, lagun bat atxilotu zuten Berrogainen (Zuberoa), ETAk agiria atera —egiaztatzaileekin armagabetzeko metodoa hitzartu zuela esan zuen— eta Baionako Bake Foruma ospatu zen egun berean. Ez zen Urrutikoetxea, ordea. Joan den irailaren 22an ere haren izena zabaldu zuten, Baigorrin (Nafarroa Beherea) egindako operazioaren harira. Baita Egoitzen aita eta ezker abertzaleko militante historiko Josu Urrutikoetxearena ere. David Pla, Iratxe Sorzabal, Ramon Sagarzazu eta Patxo Flores atxilotu zituzten orduan.\n«Ustez helburu nagusi zenaren senide bat atxilotzeak» erakusten du, Sorturen arabera, «mendekuan» jarraitzen duela Espainiako Gobernuak. Atxilotuak askatzeko eskatzeaz gain, bozen atarian «'euskal herritarraren ehiza' aktibatzea» egotzi zion PPri. «Aro berria demokrazia terminoetan egonkortzea eragozten du errepresioaren aldeko hautuak». Maulen, protesta bilkurara deitu dute gaurko, 18:30ean, Kürütxe Xurian.


Garraio Publikoaren Ibilgailuak Kontrolpean Kocaeli | RayHaber | raillynews\nHasieraRAILWAYGarraio publikoaren ibilgailuak Kocaeli\nGarraio publikoaren ibilgailuak Kocaeli\n20 / 01 / 2018 RAILWAY, GENERAL, Pneumatikoen gurpileko sistemak, TURKEY\nKocaeli Metropoliko Udalerria, hiriaren mugen barruan, garraio publikoaren zerbitzuak kontrolatzen jarraitzen du. Garraio Publikoko Saileko afiliatutako Garraio Kontrolatzeko taldeak ikuskapen bateratuak egiten ari dira Polizia Departamentuari lotuta dauden Trafikoa Kontrolatzeko Zuzendaritzako Bulegoekin. 5 945 mila 2 ibilgailuetako 327 mila 636 ibilgailu, azken urtean Gölcük, İzmit eta Gebze eskualdeetan ikuskatu zituzten, prozedura penalak izan ziren. 517 udal autobusa ere jakinarazi zen. 773 mila XNUMX TL isuna guztira detektatu ziren irregulartasun ibilgailuei.\nAutobusak, minibusek eta zerbitzu motako ibilgailuak (Kocaeli barruan ematen dituzten garraio publikoak eskaintzen dituzten autobusak, tramiteak eta baimenak ikuskatzeko jarraitzen dute). 2017 mila 5 ibilgailu ikuskatu zituzten ikuskapen taldeetan eta probintziako Segurtasun Zuzendaritzan egindako ikuskapenetan 945 urtean. 2 mila 327 ibilgailu irregulartasun kontrol erregelamenduen arabera zehaztutako prozedura penalak aplikatu ziren. Guztira, 517 mila 773 TL-en isuna moztu da. Ikuskaritza, aseguruak, nahikoa ez diren gidabaimenak eta falta diren dokumentuak 29 ibilgailuari lotuta daude.\nKocaeli Metropolitar Udaleko Garraio Publikoaren Saila, Lurralde Garraio Zuzendaritza Zuzendaritza Ikuskaritza Taldeak eta Probintziako Polizia Departamentuak Trafiko Zuzendaritzako Zuzendaritza Taldeak pirata zerbitzua garraiatzeko prebenitzeko taldeen ikuskaritza baterako lana areagotzen jarraitzen du. P-plaka-ibilgailuak langileei eta ikasleei Kocaeli osora, egokitasuna, errepide ziurtagiria, lizentzia, orientazio irakaslea, eskola-ibilgailuen errotulazioa eta segurtasun uhala kontrolatzen dira. Gainera, Segurtasun Zirkularreko Zuzendaritza Nagusiko Zuzendaritza Nagusiaren esparruan diharduten pirata zerbitzu ibilgailuek trafikoaren eta administrazioaren zigorrak debekatzeko aplikatzen dira pirateriaren garraioari aurre egiteko.\nKocaeli Metropolitar Udalaren zati gisa autobus publiko pribatuen gainbegiratzea burutzen da Garraio Publikoen Saileko Gainbegiratze zuzendariaren taldeak aplikatutako araudiaren arabera. Gainbegiratze taldeak ibilgailuan ezkutuko bidaiarien aplikazioak egiten dituzte, baita ibilbide eta geldialdi ikuskapenak ibilgailu ofizialekin ere. Ibilgailuak UKOM unitateetatik jarraipena egiten dute bidesaria eta ibilgailuen ibilgailuen jarraipen sistemaren bidez. Kontrol hauek guztiak; bidaiarien iritzia, bidaiarien barruko eta kanpoko bidaiari buruzko ezkutuko eta irekitako inkestek ere argitu egin zuten.\nMerkataritza-taxiak Soma-n ikuskatuta\nSakarya garraio publikoa baliozkotzailearen aldia gainditzen du\nBursa pasatzen den tren bat badagoen galdetzen duen jendea badago, hori pasatzen ari da.\nDoako garraio publikoa Kocaeli egunean 19.00-en ondoren\nAhaztutako gauzak Kocaeli-ko garraio publikoetako ibilgailuetan zain daude\nKocaeli-ko Garraio Publikorako D-100erako bide gehigarria\nKocaeliko Garraio Publikoko Ibilgailuen Higiene Mobilizazioa\nDebekatuta dago garraio publikoko ibilgailurik gabeko markagailuetan ibiltzea Kocaeli\nIzmit-ray liderra da inkesta Kocaeli Tranbia hautatuta\nIbilgailuak Nígde barruti itxiarekin pasatzen dira\nTransferentzia berria Akçaray etatik İzmit autobus geltokitik aurrera\nAdil Karaismailoğlu, Garraio eta Azpiegituren ministroa, Ankara Esenboğa, Istanbulgo aireportutik irteten den hegazkinekin hegazkin garraioaren berrabiarazpena dela eta, mota berriaren koronavirus (Kovid-19) epidemia neurrien eremuan gelditu zen. [Gehiago ...]\nIstanbuleko trafikoaren arazoa, doako zubiak, doako garraio publikoa\n21 bin auto batez besteko egunean Osmangazi zubitik pasatzen da\nKocaeli errepideak mantentze eta konponketa lanak egiten ari dira\n50 mila ibilgailu pasatzen dira Yavuz Sultan Selim zubiak


Estatu bat ernaltzen Ozeanian - Mundua - Berria\nEstatu bat ernaltzen Ozeanian\nBougainvillen erreferenduma egingo dute 2019an, Papua Ginea Berritik askatzeko. NBEk egunotan hasi ditu galdeketaren prestakizunak. Gerra piztu zuten mamuek uhartea astintzen jarraitzen dute\nBougainvilleko eta Papua Ginea Berriko agintariak, Aropako aireportua inauguratzen, 2014an. BERRIA\n2016ko irailak 9\nHamabost urte eman dituzte bakean, hamar bat urtez gerra odoltsu bat borrokatu ondotik. Kolonialismoaren apetek nahieran banatu zituzten herrialdeak Europako potentzien artean, eta Ozeanian ere alegiazko lerroek banandu zituzten artxipelagoak eta beste uharteak. Horregatik, Bougainville uhartea eta inguruko beste txikiago batzuk Papua Ginea Berriaren menpe daude egun, nahiz eta Salomon uharteen artxipelagoko parte izan. 20.000 hildako inguru eta borroka amaigabeen ondotik, bidegabekeria historiko hori konpontzeko prozesua martxan dute, eta 2019ko ekainaren 15erako aurreikusi dute Bougainvillen independentzia erreferenduma. NBE egunotan hasi da baliabide teknologikoak banatzen galdeketarako. «Erronka ugari izan dituzten arren, Papua Ginea Berriko eta Bougainvilleko gobernuek bake itunarekiko konpromisoa erakutsi dute. Orain alde guztiei dagokie galdeketarako dena prest edukitzea, prozesua eraginkorra eta gardena izan dadin», esan zuen NBEk Papua Ginea Berrian duen ordezkariak, Roy Trivedyk, abuztu amaieran egin zuten bake itunaren hamabosgarren urtemuga ekitaldian.\nHurrengo urteak erabakigarriak izango dira Melanesian; erreferenduma baino lehen Papua Ginea Berrian hauteskundeak egingo dituzte, 2017an. Herrialdeak 1975ean Australiatik independentzia eskuratu zuenetik ustiatu ditu Bougainvilleko baliabide naturalak. Hain zuzen ere, horrek piztu zuen uharteko independentzia grina. Bougainvilleko lur azpia aberatsa baita oso, eta urre eta kobre erreserba erraldoiak ditu. Pangunako meatzea munduko handienetakoa izan da; Papua Ginea Berriko ekonomiaren ardatza zen, barne produktu gordinaren %40 baitzen.\nUstiapenaren etekin ekonomikorik ez jasotzeagatik, eta ingurumenaren kalteak etxean sufritzeagatik matxinatu ziren herritarrak. Bougainvilleko Armada Iraultzailea sortu zuten, eta meatzea ixtea lortu zuten atentatuen bidez. Port Moresbyk larrialdi egoera ezarri eta armada bidali zuen, eta erabat gaiztotu zen gatazka. II. Mundu Gerraz geroztik Ozeanian izan den gerrarik odoltsuena da; biktimen kopuruaren inguruan adostasunik ez dagoen arren, Australiako Gobernuak uste du 15.000 eta 20.000 pertsona inguru hil zirela.\nAtzoko eta gaurko mamua\nIndependentziarako oinarriak zehaztu arren, uhartean oraindik ez dira guztiz desagertu gerrako mamuak. Izan ere, Bougainvilleko gobernu autonomoaren —1999an eratu zuten— eta Papua Ginea Berrikoaren artean oraindik liskarrak dituzte meatzearen inguruan. Egun itxita badago ere, erreserba handiak ditu oraindik ere, eta 50.000 milioi dolarren balioa duela uste dute adituek. Bougainvilleko Gobernuak ustiapena irekitzeko asmoa du, herrialde independentearen diru sarrera nagusia izan dadin.\nMeatzearen %53 inguru Australiako Rio Tinto multinazionalaren esku dago, beste %17 Papua Ginea Berriko Gobernuarena da, eta, azkenik, Bougainvilleko Eskualde Autonomoak jabetzaren heren bat du. Erreferenduma arrakastatsua izanez gero, uhartearengan kontrol politikoa galduko luke Port Moresbyk, baina nola ahala ekonomikoki lotu nahi du Bougainville, ez diolako uko egin nahi tokiko baliabide naturalei. Rio Tintori akzioak erosita meatzeren gehiengoa kontrolatu nahi du; hala salatu du John Momis Bougainvilleko presidenteak. Port Moresbyko gobernuari egotzi dio «administrazio kolonialak» jokatu zuen era berean aritzea. «Horrek sortu zuen Bougainvilleko krisia».\nPapua Ginea Berritik urrun dago uhartea, 1.000 kilometrora dute Port Moresby hiriburua. Haatik, geografikoki, kulturalki eta linguistikoki Salomon uharteen parte da; artxipelagoko uharterik handiena da.\nEzusteko handirik ezean, erraz irabaziko luke baiezkoak erreferendumean, independentzia mugimenduko buruzagiek mobilizatzeko gaitasun handia erakutsi baitute gatazka urteetan. Baina aniztasun kultural handia da uhartean, eta iraganean ere zatiketa eta desadostasun ugari izan dituzte. 21 hizkuntza hitz egiten dituzte 200.000 biztanle inguruk.\nPapua Ginea Berriko Gobernuak desadostasun horiek erabili izan ditu independentisten aurka egiteko. Bougainvilleko Armada Iraultzailearen aurka zeuden taldeak finantzatu zituen gerra garaian. Orain ere estrategia berari heldu dio. Abuztuan Papua Ginea Berriko lehen ministro Peter O' Neillek parlamentuan azaldu zuenez, Rio Tintotik jasotako meatzearen akzioen %17 Bougainvilleko «lur jabeei eta herritarrei» emateko prest dago. Bougainvilleko Gobernua babesten ez duten talde ugari daude, eta meatzea irekitzearen aurka daude; akzioen jabetza edukita, talde horiek beto eskubidea izan lezakete ustiapena blokeatzeko. «Nahita eman nahi diet akzio horiek herritarrei, Bougainvilleko gobernuak kontrol osoa izan ez dezan», esan du O'Neillek. Independentziaren ondoren ere, Pangunako meatzeak finkatuko du uhartearen norabidea.


LARUNBATEAN BILBON, UZTAILEAN LAKUNTZAN | Hatortxu Rock\nLARUNBATEAN BILBON, UZTAILEAN LAKUNTZAN\nEuskal preso politiko, iheslari eta deportatuen egoera konpontzeko garaia heldu da. Konponbidearen egunak ezin du etorkizuneko data bat izan, denak etxeratzeko unea da, txori askeen unea. Horren bidean larunbat honetan zita garrantzitsu bat dugu Bilbon. Azken urteetan egutegian finkatuta dago urtarrileko mobilizazio erraldoi hau eta garrantzitsua da euskal herritar guztiak etxeratzeko bidean gero eta gehiago garela erakustea.\nAgenda politikoen erdian kokatu behar dugu errepresaliatuen gaia. Horretarako data aproposa da larunbatekoa. Baina ezin gara hor gelditu. Euskal Herriak bizi izan duen gatazka politikoaren konponbidean pausoak eman nahi baldin baditugu, preso, iheslari eta deportatuen egoera errotik hartu eta konpondu egin behar dugu. Gure aldarriak egunerokotasunean kokatu behar ditugu, denon lanarekin herritar libreek osatutako herri aske bat lortzeko bidean.\nBakoitzak bere esparruan lana eginez inmobilismoan eroso dauden frantziar zein espainiar estatuak deseroso sentiarazi beharra ditugu. Askotan erakutsi dute ez daudela aurrera pausoak emateko asmoz, beraz gure ardura da mugitzea beste aukerarik izango ez duen gizartea sortzea.\nHelburu honen inguruan batu behar ditugu gure indarrak. Konponbide bat bilatu eta hatzik mugitzen ez duten estatuen aurrean gizarteak bere gain hartu behar du konpromiso hau. Horretarako egunerokotasunean kokatu beharra daukagu gaia. Horren bidean, data garrantzitsu bat daukagu uztailaren 27tik 30era Lakuntzan. Eta larunbat honetan Bilbon elkartuko diren milaka pertsona guzti horiei dei egin nahi diegu, Hatortxu Rock 20 jaialdira batzera. Musika jaialdi bat baino askoz gehiago da. Musikaren bitartez, bai, baina euskal preso, iheslari eta deportatuen eskubideen aldeko mezua lau haizetara zabaldu behar dugu, Euskal Herriko mugetatik haratago. Bakoitzak bere ildoan lan eginez gero, bere eremuan pausoak emanez, denon artean denak etxeratzeko eguna gertuago edukiko dugu. Egun hori gaur izan dadin.\nLarunbatean milaka izango dira Bilbon emanen ditugun pausoak, baina bidea ez da hor amaitzen. Bidea luzea da, oso luze egiten ari dira. 27 urte dispertsioa martxan jarri zutenetik. Baina helmuga gertu daukagu, helmuga gerturatu beharra daukagu.\nHaiek behar ditugu gu aske izateko. Zu behar zaitugu haiek askatzeko. Horregatik dei egiten diogu euskal gizarteari larunbat honetan Bilboko kaleak elkartasunez bete ditzan eta bide berean aspaldiko elkartasun jaialdirik handiena denon artean sortze aldera, uztailaren 27tik 30era Lakuntzan orru hau zabaltzera.\nTxori askeen unea heldu da! Larunbatean Bilbora, uztailean Lakuntzara. Zatoz!


Auñamendi (Anie) | Euskal-Herria.Org\nPrincipal » Mendia » Bearn | Iparraldea | Nafarroa\nED50 30T X.686051, Y.4757350\nWGS84 42.944210 N, -0.720817 E.\nAñelarra mendia, Countendé mendia, Soumcouy mendia.\nBearn, Iparraldea, Nafarroa.\nJende askorentzat hauxe bada ere Euskal Herriko mendirik altuena, Auñamendi (fr.z Anie) Nafarroa eta Zuberoako mugetatik at gelditzen da erabat: Hiru Erregeen Mahaia da altuena, Biarnoa, Huesca eta Nafarroaren arteko mugan. Mendi honen zailtasun edo arriskua ez datza igoeran, Larrako karsteko bidean baizik: oso ibilbide nahasia karaitzen artean, gora-behera askorekin, lainoa sartzean labirinto amaigabea. Ez dut zorte handirik izan mendi honekin, izan ere bi bider izan naiz tontorrean eta bitan laino artean ibili gara (behin ordu bete inguru noraezean ibilita, laino artean), beste behin sekulako euri jasak zirela eta blai eginda buelta. Iparrorratza ezinbestekoa da. Lainoaz gain, Larrako lapiaz amaigabeak zulo asko ditu ete oso kontuz ibili beharra dago hauek elurrak tapatzen dituenean. Errazagoa da halere elur asko denean igotzea batere elurrik gabe ibiltzea baino. Biderik erabiliena Ernaztik abiatzen dena da eta 5 ordu inguruan egiten da. Ondo markatuta dago, baina adi egon beharra dago, terrenoa, esan bezala, kaotikoa baita (berriro esango dut, kontuz lainoarekin, sarri azaltzen baita gain horretan eta iparrorratzak deus gutxi balio du hor). Ikuspegi zoragarriak izan behar ditu, baina nik ez ditut ikusi oraindik :-(.\n[ibilbide] Lescundik Auñamendira, by ietxaburu\n[ibilbide] Belaguako aterpetik-Auñamendira, by Xabiaram\nPirinioak jaiotzen den tokia\n2004, Noviembre 16 - 11:08 — MIKEL\nHauxe da, Euskal Herrian bederen, Pirinioak lehen aldiz entzun bezain laster gogora etortzen zaigun mendia. Mendi magikoa, mitikoa, guretzat. Gainera, Frantzian egon arren, beti kontsideratu dugu euskal mendi bat.\nIgoerabide arruntenak San Martin harritik eta Laberouat aterpetik egiten dira.\nEuskaldun gehienok lehen aukeratik burutu izan dugu.\nBada bide bat gune belartsuak gainditzen dituena, gorabehera handiekin, Arlas ingurunera doana. Aukeran, Arlas igo orain, itzuleran bestela \_"ni de coña\_". Gune karstikora iristean, pazientzia. Bi bide:\n1) Arresak igaro zuzen, Anieko lepora norabidean.\n2) Xenda jarraitu, buelta handia ematen duena\nGure taldea banatu egin zen eta, egia esan, \_"a los listillos les salió el tiro x la culata\_". Berez, motzagoa da lehen aukera, baina... .\nAnieko lepora iristean. ur traguxka bat eta azken malda igo. Ea ez zeaten asko labantzen, harri koskor txikiengatik. Pasarte batzuetan eskuak jarri ta listo. Panoramika itzela: Aiako harritik Anetora. Bai Anetora. Totalera 6 orduko txango nekagarria baina oroitzekoa bizitza osorako.\n2006, Junio 18 - 11:58 — egoitz10\nHi baka zak miño Ipar Euskal Herriko mendi bat ez da medi Frantzes bat. Hoi re Euskal Herria duk!!\nUste dut oker zaudela.\n2006, Junio 19 - 11:56 — batenbat (no verificado)\nUste dut oker zaudela. Goikoak ederki jarri du. Ahuñamendiren punta, oso osorik, Bearnoko mugen barnean geratzen da, nahiz eta bidearen zati haundi bat euskal lurretan igaro. Ez da beraz Ipar Euskal Herriko tontorra. Beste gauza bat da, euskaldunontzako, tontor honek duen garrantziagatik, sentimentalki gurea bezala hartzea. Baina mugei kasu eginez, ez da ipar Euskal Herrian sartzen, Bearnon baizik.\n2004, Julio 6 - 21:01 — Pablo\nNi hirutan saiatu naiz mendi polit hau igotzen, baina lainoa dela eta, ezin izan dut igo. Gero eta gogo haundiak dauzkat. Arlas-etik badago ikuspuntu zoragarri bat Auñamendi ikusteko. Laugarrenean baietz!\nPierre Lafittek ondo ezagutzen zuen\n2003, Agosto 19 - 22:33 — inaxio\nSerge Monier-en _Entretiens souvenirs avec LE PERE LAFITTE_ liburuan\naurkitutako pasarte interesgarria, elkarrizketatzailea eta euskalari handia gaztetako kontuez ari direla:\nPendant les grandes vacances nous faisions de grandes balades alors,\n2003, Abril 22 - 09:59 — Maddi (no verificado)\nAste Santutan elurretan egin dugu bide osoa eta zoragarria izan da. Eskerrak eman nahi dizkiot gainera orri honi, bertan lortu bait nuen informazio nahikoa Auñamendi arazorik gabe igotzeko eta baita jendearen komentarioei esker ere. Auñamendi magikoa da, anima zaitezte, ez zarete damutuko!!\n2003, Enero 6 - 02:34 — marko\nJendeak ez badaki ere, zu eta zure ondoan dituzunak osatzen dezue Ahuñamendi mazizoa. 2000-3000 metro bitarteko munduko mendirik politena. Ez dago zu bezalakorik. Bakarra zera zu. Mendi sakratua duela gutxi arte, zergatik?\n2002, Noviembre 20 - 20:16 — jesus mari (no verificado)\nmendi polita dan harren,kontu aundiz ibili bear da ,hura ta lañoarekin .beti hur naiko heraman ,artzeko leku bakarra arlas barrenean.\n2002, Octubre 11 - 13:18 — billy jack (no verificado)\nAnie, maite zaitut .\n2002, Agosto 31 - 16:31 — unai\nHiru biderrez egon naizen arren iñoiz ez naiz nekatzen mendi hau igotzeaz. Berezitasun asko ditu, ikusmirak zoragarriak dira.\nHistorikoki ere nafarrokoa izan zen Napoleonek bereganatu zuen arte leku estratejiko garrantzitsua delako.\nAintzinako euskaldunek uste zuten mendi hau, Pirineo guztien sorbura zela, horregatik Pic de Anie(frantsezez), Auñamendi da euskeraz, eta pirineo euskal izena auñemendiak da. Zerbaitegatik izango da?\n2002, Mayo 21 - 12:27 — I\nAurtengo udan egon nintzen ni Auñamendiko tontorrean, eta gain hartatik ikusten diren ikuspegiak zoragarriak dira. Guk Belagoatik hasita egin genuen martxa, biderik ezagutu gabe noski, eta desbideratu egin ginen. Honen ondorioa terreno karstiko bat zeharkatu behar izana izan zen, kontu handizibiltzeko terrenoa, lapiaz ugari eta sakonak baititu. Jeisterakoan lainoa sartu zuen, eta eskerrak jada Belagoatik hurbil geunden. Arlas mendia izan zen gu bueltako bidean gidatu gintuena.\n2002, Mayo 26 - 23:15 — Gaizka\nMendi hau ikaragarria da. Nere 15 urteekin 2 aldiz igo dut eta berriz igoko nintzateke. Lehengoan laino artean, eta mendian esperientzia gutxi nuenean. oso txarto pasatu nuen lehengo igoeran, Lintzako koiladorarte. baina gero ondo jarri eta gora joan giñen. ez genuen ezer ikusi eta berriz bueltatzea pentsatu genuen, honetan eguraldi onarekin. eta bertatik ikusten diren bistak izugarriak dira. benetan gomendatzen dut mendi hau, merezi du eta.